cyanic-selkie/wikianc huggingface dataset:
གངས་སུལ་གྱི་རོལ་དབྱངས།
དེ་རིང་གི་དགེ་རྒན་ཉིན་མོ། རབ་རྒྱལ། དགེ་རྒན་ཡ་དགེ་རྒན། ཁྱོད་ནི་ཤེས་ཡོན་གྱི་འབྱུང་ཁུངས་ཡིན་ལགས། ཁྱོད་ཉིད་རྣམ་དཔྱོད་ཀྱི་ཡང་རྩིར་ཡང་སོན། ། ཁྱོད་ཀྱིས་བདག་ཅག་གི་མུན་པ་སྟུག་པོ་དེ་བསལ་ཐུབ་པས། །ཁྱོད་ནི་སྤྱི་ཚོགས་ནང་ལ་རྨད་དུ་བྱུང་བའི་བརྟེན་ལ་ངོས་འཛིན་བྱེད་ཀྱི་ཡོད། གང་ལྟར་ཡང་ཁྱེད་ནི། བདག་ཅག་ལ་ཐར་ལམ་སྤྲོད་པོ་ཞིག་ཡིན། དེར་བརྟེན། བདག་ཅག་གི་ཁྱེད་ཉིད་ཀྱི་སླད་དུ། ( དགེ་རྒན་ཉིན་མོ) དེ་དུས་ཆེན་ཁྱད་པར་ཅན་ཞིག་དམ་འཛིན་ཞུ་བཞིན་ཡོད། གཟིགས་དང༌། ཁྱེད་ཉིད་ཀྱིས་གཟིགས་དང༌། དེ་རིང་གི་དགེ་རྒན་ཉིན་མོ། ཅི་འདྲ་ཡི་རྫིག་ཉམས་ལྡན་པ། དགེ་རྒན་ཡ་དགེ་རྒན། ཁྱེད་རང་གི་ཐུགས་སྤྲོ་བའི་སླད་དུ། གདིང་ཆ་སྒང་སློབ་མའི་རྒྱུད་ནས། མཚར་གཏམ་དང་སྒྲུང་གཏམ་གྱིས་ཆར་པ་འབབས་ཀྱིན། ཁྱེད་ཉིད་དགའ་འང་བདག་རྣམས་སྤྲོ། རེད་ཡ། བཅུ་གཉིས་བདག་པོའི་ང་ཚོ་མི་སྒུག་ཉིན་མ་ནས་ཟླ་བ་དང་ཟླ་བ་ནས་ལོ་བཅས་སྐྱོད་བཞིན་ཡོད། དུས་ནམ་ཞིག་ལ། དེ་རིང་གི་ཉིན་བཞིན་ཤར་བརྟེན་ཁས། དེ་དུས་སླར་ཡང་བཀྲ་ཤིས་པའི་དགའ་སྟོན་ལ་རོལ་མཆོག། ཕྱི་༢༠༠༠ ཟླ་༩ ཚེས་༥ཉིན།
རང་ཡུལ་ལུང་པ་མི་ལ་ཤོར་ནས། །རང་ལོ་བཞི་བཅུ་ཞེ་གསུམ་ཕྱིན་སོང༌། ། རང་གི་ཡུལ་ལ་ལོངས་སྤྱོད་འདོད་ན། །རང་བཙན་གཙང་མ་ཅིས་ཀྱང་ལེན་དགོས། །
སྣ་གཉེར་མཆུ་བརྫེས་ང་ལ་བྱ་དགོས་མེད། །འགྲམ་ལྕག་རྡོག་བརྫིས་ན་ཚ་ངས་མི་སྲོན། །སྨྱོན་པ་ནད་པའི་ཉལ་སར་མི་འཇོག་ན། །ཡོད་ཚད་མེ་རུ་འབར་ཡང་ང་མི་སྐྲག།
བརྫུ་བག་ཤོམ་ལྭ་ཐེད་ཀྱང་ཐེད་དུ་ཆུག །སྙིང་གི་ཁྲག་རྩ་འགད་ཀྱང་འགད་དུ་ཆུག།མི་མངོན་ན་ཟུག་མ་བཟོད་བསྐྱགས་པའི་གཏམ། །སྐྱོན་མཚང་གནད་ལ་འཁོ་བའི་སྨན་ཁབ་ཡིན། །
ཆོས་ཀྱི་བྲེད(དྲེད)པའི་སློབ་དཔོན་
ཆོས་ཀྱི་བྲེད(དྲེད)པའི་སློབ་དཔོན།
ཆོས་སྨྲ་བ་ལ་ཤིན་ཏུ་མཁས་ཀྱང་། ཆོས་དང་རང་གི་སེམས་གཉིས་འདྲེས་མ་ཐུབ་པར་སེམས་རྒྱུད་སྔར་ལས་སྡུག་དུ་སོང་བ་དེ་ལ་ཆོས་དྲེད་ཁྱེར་ཡང་ཟེར་བ་ཡིན་ཅིང་། འདིར་མི་ལ་རས་པའི་མགུར་འབུམ་གྱི་མ་ཡིག་སྡེ་དགེ་དཔར་རྙིང་དུ། པ་སྡེའི་སྡེ་མཚན་གྱི་བ་ཡིག་བྲིས་འདུག་པ་ནོར་བ་ཡིན་མིན་ལ་བརྟག །
ཆོས་སྐུའི་མཆོད་རྟེན་ལྔ་
ཆོས་སྐུའི་མཆོད་རྟེན་ལྔ།
རང་བཞིན་ལྷུན་གྱིས་གྲུབ་པ། བླ་ན་མེད་པ། བྱིན་གྱིས་བརླབས་པ། དངོས་གྲུབ་འབྱུང་བ། ཐེག་པ་སོ་སོ་ལྡན་པའོ། །
སངས་རྒྱས་བཅོམ་ལྡན་འདས་ཀྱི་མཛད་པ་བཅུ་གཉིས་
༡༡༽ ཆོས་འཁོར་བསྐོར་བའི་མཛད་པ།
ཆོས་སྐུའི་ཡེ་ཤེས་གསུམ་
ཆོས་སྐུའི་ཡེ་ཤེས་གསུམ།
ངོ་བོ་ཀ་དག་ཡེ་ཤེས། རང་བཞིན་ལྷུན་གྲུབ་ཡེ་ཤེས། ཐུགས་རྗེ་ཀུན་ཁྱབ་ཡེ་ཤེས་སོ། །
ཆོས་ཁྲི་ལྷ་ཁང་
ཆོས་ཁྲི་ལྷ་ཁང་།
ཚལ་གུང་ཐང་དུ་ཡོད་པའི་ཆོས་ཁྲི་ལྷ་ཁང་ལ་ཟེར།
ཆོས་འཁོར་གླིང་
ཆོས་འཁོར་གླིང་།
ཚལ་གུང་ཐང་གི་གྲྭ་ཚང་ཞིག་ཡིན་པར《ཆོས་འབྱུང་མཁས་པའི་དགའ་སྟོན》གྱི་ཀརྨ་པའི་རྣམ་ཐར་ནང་གསལ།
ཆོས་རྒྱལ་མྱ་ངན་མེད་
སྤྱི་ལོའི་སྔོན་གྱི་དུས་རབས་གསུམ་པ་ཙམ་ལ་ཁྲིར་བཞུགས་གནང་ནས་གཡུལ་འགྱེད་རྒྱ་ཆེར་བཏང་སྟེ་རྒྱ་གར་གྱི་ས་ཆ་ཕལ་ཆེ་བ་ཞིག་ལ་དབང་སྒྱུར་བྱས་མཐར་དམག་འཐབ་ལ་ཡིད་སྐྱོ་བས་སངས་རྒྱས་སྐྱབས་སུ་བསྟེན་ནས་ཡུལ་གྲུ་ཁག་ལ་སྟོན་པའི་བསྟན་པ་དར་སྤེལ་མཛད་དོ།
ཆོས་བརྒྱ་
ཆོས་བརྒྱ།
སེམས་ཀྱི་ཆོས་བརྒྱད་དང་། སེམས་ལས་བྱུང་བའི་ཆོས་ང་གཅིག གཟུགས་ཀྱི་ཆོས་བཅུ་གཅིག སེམས་དང་མི་ལྡན་པའི་འདུ་བྱེད་ཀྱི་ཆོས་ཉེར་བཞི། འདུས་མ་བྱས་པའི་ཆོས་དྲུག་དང་བཅས་སོ། །
ཆོས་སྒོ་བ་རྡོ་རྗེ་ཡེ་ཤེས་
ཆོས་སྒོ་བ་རྡོ་རྗེ་ཡེ་ཤེས།
འབྲི་གུང་གི་གདན་རབས་བདུན་པ་འདི་ཉིད་སྣུབས་ནམ་མཁའི་སྙིང་པོ་དང་སངས་རྒྱས་ཡེ་ཤེས་ཀྱི་རྒྱུད་ལས་རབ་བྱུང་བཞི་པའི་ཆུ་ལུག（༡༢༢༣）ལོར་བལྟམས། གཅུང་རྡོ་རྗེ་གྲགས་པ་ལས་རབ་ཏུ་བྱུང་། དེ་ཉིད་དང་ཐོག་ཁ་བ་ལས་འབྲི་གུང་གི་ཆོས་རྣམས་གསན། མཚམས་བཅད་པ་རིན་པོ་ཆེ་དག་ཞིང་དུ་ཕེབས་ནས་བཅུ་གཉིས་རིན་པོ་ཆེ་དགུང་ལོ་ཕྲ་སྟབས་རྗེ་ཉིད་དགུང་ལོ་རེ་དྲུག་ལ་ཕེབས་པ་ས་བྱི（༡༢༨༨）ལོར་འབྲི་གུང་གདན་སར་མངའ་གསོལ། དེ་ནས་ས་འབྲི་མ་མཐུན་པར་རབ་བྱུང་ལྔ་པའི་ལྕགས་སྟག（༡༢༩༠）ལོར་ས་སྐྱས་འབྲི་གུང་བཅོམ་པས་འབྲི་གུང་གླིང་ལོག་ཅེས་པ་བྱུང་། དེ་སྐབས་གླིང་རིན་པོ་ཆེ་སྐྱོབ་པས་བཞེངས་པའི་བཀྲ་ཤིས་སྒོ་མང་། དབོན་དང་སྤྱན་སྔ་གྲགས་འབྱུང་གིས་བཞེངས་པའི་སྒོ་མང་དང་རྟེན་གསུམ་བསམ་གྱིས་མི་ཁྱབ་པ། གཅུང་རིན་པོ་ཆེས་བཞེངས་པའི་ལྷ་ཁང་ཆེན་མོ་སོགས་རྟེན་གྲངས་ལས་འདས་པ་མེར་བསྲེགས། དགེ་འདུན་མང་པོ་བཀྲོངས། ཆོས་སྒོ་བ་རྡོ་རྗེ་ཡེ་ཤེས་མཆོག་གིས་བཅུ་གཉིས་པ་རིན་པོ་ཆེ་སྐུ་མཆེད་དང་། འབྲི་གུང་གི་ནང་རྟེན་ཁྱད་འཕགས་ཅན་ཞིག་དང་བཅས་ཀོང་པོའི་ཕྱོགས་སུ་ཕེབས། སྐབས་དེར་འབྲི་གུང་གི་མི་སྡེ་ཕལ་ཆེར་ཡུལ་འཁྱར། ཁང་པ་ཐམས་ཅད་ཞིག་རལ་དུ་གྱུར། ས་ཞིང་ཐམས་ཅད་འཇག་སྐྱར་སོང་བ་སོགས་དུས་མི་བདེ་བ་ཆེན་པོ་བྱུང་། རྗེ་ཉིད་དགུང་ལོ་དོན་གཅིག་ལ་ཕེབས་པ་རབ་བྱུང་ལྔ་པའི་ཆུ་སྦྲུལ（༡༢༩༣）ལོར་སྐུ་གཤེགས།
ཆོས་འཆད་པའི་སྐབས་ཀྱི་སྐྱོན་གསུམ་
ཆོས་འཆད་པའི་སྐབས་ཀྱི་སྐྱོན་གསུམ།
ལུས་ངག་ཡིད་ཀྱི་ཆོས་འཆད་སྐྱོན།
ཆོས་བཅུ་པར་གསུངས་པའི་རྒྱུ་བཞི་
ཆོས་བཅུ་པར་གསུངས་པའི་རྒྱུ་བཞི།
རྒྱལ་བའམ་དེའི་སྤྲུལ་པས་བསྐུལ་བ། བྱང་ཆུབ་སེམས་ཀྱི་ཕན་ཡོན་ཐོས། སེམས་ཅན་མགོན་མེད་པར་མཐོང་ནས་སྙིང་རྗེའི་སེམས་ཉེ་བར་བཞག་པ། སངས་རྒྱས་ཀྱི་ཡོན་ཏན་མཐོང་ནས་དགའ་བའི་སེམས་་བསྐྱེད་པ།
ཆོས་མཆོག་ལ་གནས་པ་
ཆོས་མཆོག་ལ་གནས་པ།
སྦྱོར་ལམ་ཆོས་མཆོག་ཐོབ་པའི་གང་ཟག་འཇོག་དགོས། སྦྱོར་ལམ་ལ་ཉན་ཐོས་ཀྱི་སྦྱོར་ལམ། རང་རྒྱལ་གྱི་སྦྱོར་ལམ། ཐེག་ཆེན་གྱི་སྦྱོར་ལམ་གསུམ་ལས། འདི་ཕྱི་མའི་དབང་དུ་བྱས་པ་ཡིན། དེ་གསུམ་པོ་རེ་རེ་ལ་དྲོད། རྩེ་མོ། བཟོད་པ་། ཆོས་མཆོག་བཅས་བཞི་ཡོད། རྒྱུད་ལ་སྐྱེས་པའི་རིམ་པའང་། དང་པོར་དྲོད། དེ་ནས་རྩེ་མོ། དེ་ནས་བཟོད་པ། དེ་ནས་ཆོས་མཆོག་སྐྱེས་པ་ཡིན། ཆོས་མཆོག་སྐྱེས་པའི་སྐད་ཅིག་གཉིས་པ་ནས་མཐོང་ལམ་ཐོབ་པ་ཡིན།
ཚགས་སུ་ཚུད་པ་
གྲ་སྒྲིག་ཡོད་པའི་སྒོ་ནས་དུས་ཐོག་ཏུ་སྲུང་སྐྱོབ་བྱས་པ།
ཚ་རོང་ཟླ་བཟང་དགྲ་འདུལ་
ཚ་རོང་ཟླ་བཟང་དགྲ་འདུལ་ནི་འཕན་པོ་དཔལ་གླིང་ཤང་ཁ་སྐོར་གྲོང་ཚོའི་མདའ་བཟོ་ཚང་ཞེས་སེ་ར་ཕུར་ལྕོག་བླ་བྲང་གི་མི་སེར་ཞིག་གི་ཁྱིམ་ནས་ཡིན་ཞིང་། ཁྱིམ་ཚང་ཁྲལ་བུན་ཆེ་བས་ཁོང་དང་གཅུང་པོ་བསོད་ནམས་དབང་འདུས་གཉིས་ལྷ་སའི་བྱང་ཕྱོགས་དོག་བདེ་ལྷོ་མོས་གཞིས(དེ་སྔ་ཕུར་ལྕོག་བླ་བྲང་གི་གཞིས་ཀ་ཡིན)སུ་ལུག་རྫི་ར་སྡོད་སྐབས་སྤྱང་ཀིས་ར་ལུག་བསད་རྐྱེན་བྲོས་བྱོལ་གྱིས་ལྷ་སའི་ནུབ་ཏུ་ཡོད་པའི་མཁར་ནག་གླིང་ཁར་བོད་ས་གནས་སྲིད་གཞུང་གི་རྔ་མོང་བདག་སྐྱོང་འགོ་པ་ཞིག་གི་སར་བསྡད་པ་བརྒྱུད་དེའི་ངོ་ཤེས་རྩེ་དྲུང་རྩེ་གཉེར་ཚང་བ་ཞིག་གི་གཡོག་པོར་སྡོད་སྐབས་བོད་རབ་བྱུང་བཅོ་ལྔ་པའི་ཤིང་འབྲུག(༡༩༠༤)ལོར་དབྱིན་ཇིས་བོད་དུ་བཙན་བཛུལ་བྱེད་དུས་ཏཱ་ལའི་བླ་མ་སྐུ་ཕྲེང་བཅུ་གསུམ་པ་རྒྱ་སོག་ཡུལ་གྲུར་ཕེབས་སྐབས་རྩེ་དྲུང་དེ་ཆིབས་ཞབས་སུ་བསྐྱོད་ནས་ཟླ་བཟང་དགྲ་འདུལ་གཡོག་ཏུ་ཡོད་པ་དེའི་གྲུང་ཤ་དོད་པ་སོགས་ཀྱི་རྣམ་འགྱུར་ལ་ཏཱ་ལའི་བླ་མའི་མཉེས་པོ་བྱུང་ནས་ཆིབས་ཞབས་སུ་ཚུད། ལྕགས་ཁྱི་(༡༩༡༠)ལོར་ཏཱ་ལའི་བླ་མ་རྒྱ་གར་དུ་ཕེབས་པའི་ཆིབས་ཞབས་སུ་བསྐྱོད་དེ་ལྕགས་ཟམ་གྲུ་ཁར་ལུའུ་ཅུན་དམག་གི་རྗེས་འདེད་ལ་འགོག་རྒོལ་བྱས་ནས་རྒྱབ་སྲུང་ཞུས་རྗེས་རྒྱ་གར་དུ་བསྐྱོད། ཏཱ་ལའི་བླ་མས་གཟིགས་སྐྱོང་ཆེན་པོ་གནང་སྟབས་སྤྱན་བསལ་གནམ་གང་ལགས་ཞེས་མིང་གྲགས། ཏཱ་ལའི་བླ་མ་རྒྱ་གར་དུ་ཕེབས་རིང་བོད་ཀྱི་སྲིད་དོན་ལས་འགན་གཙོ་བོ་བཀའ་བློན་ཚ་རོང་དབང་ཕྱུག་རྒྱལ་པོར་བཀའ་མངགས་གནང་བ་བཞིན་བཀའ་བློན་ཚ་རོང་པས་བོད་ས་གནས་སྲིང་གཞུང་དང་ལུའུ་ཅུན་བར་ཞི་མཐུན་ཡོང་ཐབས་གནང་བ་དེ་མི་ཉུང་ཤས་ཀྱི་བློར་མ་བབས་རྐྱེན་གླེང་ཕྱོགས་སྣ་ཚོགས་བཟོས་མཐར་བཀའ་བློན་ཚ་རོང་པ་དང་དེའི་བུ་བཀའ་མགྲོན་གཉིས་དམར་གསོད་གཏང་སྟབས་ཚ་རོང་ཁྱིམ་ཚང་དུ་བུ་མོ་བཞི་དང་མནའ་མ་མ་གཏོགས་མེད་སྟབས་ཆུ་བྱི(༡༩༡༢)ལོར་ཏཱ་ལའི་བླ་མ་ཕྱིར་ཕེབས་རྗེས་གཟིམ་དཔོན་མཁན་པོ་ཚ་སྤྲུལ་རིན་པོ་ཆེའི་ཞུས་ངོ་བཞིན་སྤྱན་བསལ་གནམ་གང་སྒེར་ཚ་རོང་པའི་མག་པར་བཏང་ནས་ཤོད་དྲུང་ཞུས་པ་དང་། དེ་རྗེས་བཀའ་བློན་དང་བོད་དམག་གི་སྤྱི་ཁྱབ་མདའ་དཔོན(དམག་སྤྱི)བྱས་ཏེ་དམག་ཁྲིམས་དམ་འདོམས་ཚ་ནན་ཐལ་དྲགས་པ་དང་། དམག་ཁྲིམས་ཐད་བཀའ་ཤག་གི་བཀའ་སྒུག་མི་དགོས་པའི་སྐོར་སོགས་ལ་དམག་དཔོན་ཁག་ནས་གན་རྒྱ་བཞག་པ་སོགས་ཀྱི་རྐྱེན་པས་དམག་སྤྱི་ཕྱིར་འཐེན་དང་། དེ་རྗེས་བཀའ་བློན་ཡང་གནས་དབྱུང་གིས་ཛ་སག་དུ་བཞག་མཐར་བོད་ཀྱི་གསེར་ཊམ་དང་། བོད་དངུལ་སྣ་ཚོགས། བལ་འཁེལ་འཐག་བཟོ་གྲྭ་སོགས་ཀྱི་འགན་འཁུར་བྱས་ཐོག་ཀརྨ་ཤར་གླིང་ཁ་ནས་ནོར་བུ་གླིང་ཁ་བར་གྱི་ཆུ་ཡུར་དང་། ལྕགས་པོ་རིའི་ལྷོ་ངོས་སུ་སྨོན་ལམ་ཚོགས་ཤིང་གི་དམིགས་སྒོ་ལྕང་ཤིང་གསར་འཛུགས། སྟོད་ལུང་ཁྲི་ཟམ་ལ་ཨར་འདམ་ཟམ་པ་གསར་བཟོ། ཆུ་ཤུལ་རྫོང་ཁོངས་གནམ་གྱི་འཕྲེང་ལམ་གཏོར་ནས་ལམ་ཆེན་བཟོ་བ་སོགས་བྱས་པ་མ་ཟད། ར་མ་སྒང་གི་རི་ཟུར་ནས་ལྷ་སའི་སྐྱིད་ཆུར་ཟམ་པ་འཛུགས་རྩིས་བྱས་ཀྱང་དོན་དེ་མ་འགྲུབ། ཚོང་གཉེར་ཤུགས་ཆེ་བྱས་ནས་རང་ཁྱིམ་འབྱོར་པ་ཆེ་གྲས་སུ་གྱུར་པ་མ་ཟད། ཁོང་ནི་བློ་རིག་གསལ་ལ་བློ་རྒྱ་ཆེ་བ་ཞིག་ཡིན་པས་ཁྱིམ་ཚང་གི་བྱེད་སྒོ་དང། ཁང་པའི་བཟོ་བཀོད་སོགས་ཀྱང་ཞིང་བྲན་བདག་པོ་གཞན་ལས་ཕྱི་ལུགས་སམ་སྔོན་ཐོན་གྱི་རྣམ་པ་ཆེ་ཙམ་ཡོད། རབ་བྱུང་བཅུ་དྲུག་པའི་ས་བྱ(༡༩༦༩)ལོར་འདས།
ཞར་བྱུང་
གསལ་འདེབས། བོད་ཀྱི་དམག་སྤྱི་ཆེ་བ་ཚ་རོང་ཟླ་བཟང་དགྲ་འདུལ་གྱི་ལོ་རྒྱུས་ནི་བོད་ཀྱི་ལོ་རྒྱུས་གནས་བབ་ཛ་དྲག་ཅན་རྒྱལ་མཆོག་བཅུ་གསུམ་པ་ཆེན་པོའི་སྐབས་ཏག་ཏག་ལ་འཁེལ་ཡོད་ཅིང་། དམག་སྤྱི་ཚ་རོང་ཁོང་ནི་ལོ་རྒྱུས་གནས་བབ་ཛ་དྲག་ཅན་དེའི་ནང་གི་གལ་འགངས་ཆེན་པའི་མི་སྣ་ཞིག་ཏུ་ཆགས་ཡོད་སྟབས། དུས་རབས༢༠པའི་སྟོད་ཀྱི་བོད་ཀྱི་ལོ་རྒྱུས་ཤེས་དགོས་ན། ཁོང་གི་ལོ་རྒྱུས་མ་ཤེས་ཐབས་མེད་ལྟ་བུར་ཆགས་ཡོད། དེ་བས་དམག་སྤྱི་ཚ་རོང་གི་ལོ་རྒྱུས་ཆ་ཚང་གཟིགས་འདོད་ན། ཚ་རོང་དབྱངས་ཅན་སྒྲོལ་དཀར་གྱིས་རྩོམ་སྒྲིག་མཛད་པའི《བོད་ཀྱི་དམག་སྤྱི་ཆེ་བ་ཚ་རོང་ཟླ་བཟང་དགྲ་འདུལ་གྱི་ལོ་རྒྱུས》ཞེས་པ་ནི་རྒྱུས་ཤོས་དང་ཁུངས་བཙུན་ཤོས་ཡིན། དེབ་འདི་ཚ་རོང་གི་ལོ་རྒྱུས་རྐྱང་པ་ཙམ་མ་ཡིན་པར་བོད་སྤྱི་པའི་ལས་ཀྱི་དབང་ཐང་གི་དར་རྒུད་གསལ་བོར་མཐོང་ཐུབ་པས་ན། དེབ་འདིར་ལན་གཅིག་གཟིགས་རྒྱུ་ནི་ཤིན་ཏུ་ཤིན་ཏུ་གལ་ཆེ་བ་ལགས།
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་དང་པོ། ཟརངས་ཁྲག
དེང་རབས་གསར་པའི་སྙན་ངག་པ་ཞིག་གི་སྙིང་ཁམ་ས་ནས་འཕོས་པའི་ཟུངས་ཁྲག
རྒྱལ་གླུ་མི་གཅིག་ཁ་ཁ་སོ་སོ་ལ།། རྒྱལ་དར་མི་འདྲ་ཚོན་རིས་རྣམ་པར་འགལ།། རྒྱལ་ཁབ་མི་མཚུངས་རྒྱུ་མཚན་བརྒྱ་ཕྲག་གསལ།། དེང་གི་རང་དབང་སླར་གསོའི་ཆ་རྐྱེན་ཡིན།།
ཅོལ་ཆུང་བྱིས་པའི་མཆུ་ཏོར་སྦྲང་རྩི་དང༌།། ཀླད་མེད་ཉ་མོའི་ལྕགས་ཀྱུ་ཁ་ཡི་ཟས།། བོད་ཞེན་སྤུན་ཟླས་དུག་བཞིན་འཛེམ་དགོས་པ།། དེང་གི་རང་དབང་སླར་གསོའི་ཆ་རྐྱེན་ཡིན།།
རང་གི་རིག་པའི་གཞུང་གི་རྨང་གཞིའི་སྟེང༌།། གཞན་གྱི་རིག་པའི་གཞུང་གི་ལེགས་ཆ་ཡང༌།། གཅིག་ཏུ་བསྡུས་པའི་སྙིང་པོ་ལྷུར་ལེན་པ།། དེང་གི་རང་དབང་སླར་གསོའི་ཆ་རྐྱེན་ཡིན།།
བྱི་འུའི་ཁྱུ་དང་ཅོ་ཀ་དག་ནི་ཡལ་འདབ་གསེབ་ནས་དབུགས་ངལ་བརྩེགས།། དུས་ཀྱིས་བཏབ་པའི་སྔོ་ལྗང་འབྲས་ཞིང་གཡུ་མདོག་ཉམས་པའི་རྩྭ་སོག་སྐྱ།། མ་རྨོས་ལོ་ཏོག་སྟོན་འབྲས་བསྡུས་ཤུལ་ལྗང་མདོག་ཤོར་བའི་རྩྭ་ལྡུམ་ཁེངས།། བདག་ཀྱང་སྐྱོ་དང་ཚ་བའི་གདུང་བས་སྙིང་གི་འཕར་རྩ་གཡོས་གྱུར་ཏེ།།
པ་ལོ་མ་ཕབ་རབ་བྱུང་ཁྲོད་དུ་རལ་པ་གཟེངས་ཏེ་སྡོད་དྲགས་ན།། ཕ་རོལ་སྐྱེ་བོའི་ཡིད་འཆེས་བརླཊ་ཏེ་གསེར་སྐུས་ཟངས་མདོག་བསྟན་ཡོང་ངོ།།། བ་མོ་དབྱར་འཇོ་དགུན་གསོ་མེད་པར་ཕག་མགོ་མཁྱེན་པ་རྒྱག་དྲགས་ན།། མ་རབས་རང་མཚང་མི་གཙང་དྲི་ང་གྲུམ་པའི་ལྟོ་བ་དྲལ་ཡོང་ངོ།།།
སྤྱི་དང་བྱེ་བྲག་ཆོས་ཀུན་གསལ་ལེར་གཟིགས།། ཆོས་དང་ཆོས་མིན་རྣམ་པར་འབྱེད་ཅིང་བསལ།། བྱོན་དང་འབྱོན་འགྱུར་རྣམ་འདྲེན་ཀུན་གྱི་གཙོ།། སྲིད་དང་ཞི་བའི་མགོན་པོ་ཟས་གཙང་སྲས།།
ཧ་ཅང་རྙེད་དཀའི་དལ་བྱོར་རྟེན་བཟང་པོ།། ཧ་ཧ་ཧོ་ཧོ་ངང་དུ་མི་སྐྱེལ་བར།། ཧ་ལོའི་དུག་དང་འདྲ་བའི་འཁོར་བ་ལས།། ཧ་རེར་ཐར་ཐབས་བྱེད་དེ་ཆོས་པ་ཡིན།།
བོད་ཀྱི་རིག་གཞུང་གི་རིན་ཐང༌།
མ་འདྲེས་ཚིག་གི་གཅོད་མཚམས་ལེགས་པའི་ཕྲེང༌།། རྗོད་བདེ་འགྱུར་ཁུག་འབུམ་གྱིས་མགྲིན་པར་བདེ།། མ་ཟློས་ལྕི་ཡང་མཉམ་པའི་ཚིག་གི་སྦྱོར།། བྷོ་ཊའི་སྡེབ་སྦྱོར་རིག་པའི་རིན་ཐང་ཡིན།།
ཀྱེ་མ་གངས་ཅན་རིག་པའི་གཞུང་ལུགས་ཀྱི་རིན་ཐང༌།། མཐའ་གྲུ་རྒྱལ་ཁམས་རྣམས་སུ་གཏོང་ཕོད་རེ་ཆེ་ཡང༌།། དེང་རབས་རིག་གཞུང་གསར་བའི་མེ་ཏོག་གི་ཕྲེང་བ།། གཞན་ལས་ཉོ་སྒྲུབ་བྱེད་པའི་བློ་གསལ་དེ་དཀོན་པ།།
སྲིད་པའི་མེས་པོ་སྤྲིན་གྱི་ལ་ཐོད་ཅན།			། ར་བ་སྒང་དང་ཟལ་མོ་སྒང་གི་བར།			། བཀྲ་ཤིས་གཡས་སུ་འཁྱིལ་བའི་ཏྲེ་ཤོད་ཅེས།		། གྲགས་པའི་དབྱངས་སྙན་ཚངས་པའི་འཇིག་རྟེན་འུར།	། མེས་པོའི་ལྷ་སྲུང་བྱེ་བའི་བསྟི་གནས་གཙོ།		། དབང་ཕྱོགས་ཁ་བ་བརྩེགས་པའི་བློ་གྲོས་རི།		། ཟླ་ཟེར་འཐུང་བའི་བཻཌཱུར་དཀར་པོ་བཞིན།		། ཕུན་ཚོགས་འབྲུ་སྣའི་གཏེར་གྱི་མཛོད་དུ་བསྔགས།	། རབ་དཀར་ཁྱུ་མཆོག་སྤོས་ཀྱི་གླང་པོ་ལ།		། རབ་བརྗིད་གཉིས་འཐུང་སྟོང་གིས་སྐོར་བ་ལྟར།	། རབ་མཛེས་ཁ་བ་བློ་གྲོས་འཛིན་མའི་ལྷུན།		། རབ་མང་མཐོ་བརྗིད་ལྷུན་པོས་ཀུན་ནས་སྐོར།		། མཁའ་ལྡིང་དབང་པཽ་བྱིའུའི་ཚད་གཞལ་ཞིང༌།།		། ༣༧	ཉི་ཟླའི་བགྲོད་པའང་ཆེས་ཆེར་དམའ་བས་ན།	། ཆུ་འཛིན་སྔོན་པོའི་སྐ་རགས་འཆིང་པ་ཡི།	། ས་འཛིན་ཕལ་བ་གཞན་གྱིས་འགྲན་བཟོད་མིན།	། སྔོ་བསངས་གནམ་མཐོངས་དགུང་ལ་འདེགས་བྱེད་པའི།	། གཡང་ཊིའི་ཀ་བ་གྱེན་དུ་སློང་ངོ་ཞེས།			། སོམ་ཉི་དོགས་པའི་དཔྱང་ཐག་མི་འཛིན་ཏེ།		། གངས་དཀར་རི་བོའི་ཁྱད་ཆོས་ཡིན་པས་སོ།		། དཔངས་མཐོའི་གནམ་གྱི་ཀ་བར་སྙེམས་པ་ཡི།		། ས་ལཱའི་ལྗོན་པའི་འཁྲི་ཤིང་ཀུན་ནས་གཡོ།		། སྔོ་བསངས་གཡུ་ལོ་མཛེས་པའི་ཁུར་འཆང་བ།		། སྣ་ཚོགས་རྐང་འཐུང་བུ་མོའི་མཛེས་སྡུག་ངོམས།	། མངར་སྐྱུར་ཁ་དང་བསྐ་བའི་བྲོ་བ་ཅན།		། དམར་སེར་འབྲས་བུས་ཕྱུག་པའི་གཏེར་གྱི་མཛོད།	། ཏྲེ་ཤོད་ས་བརྟོལ་ལྗོན་པའི་དགའ་ཚལ་ཞེས།		། སྙན་པའི་བ་དན་དྲི་བཞོན་བུ་མོས་གཡོ།		།
སྣ་ལྔའི་འབྲུ་ཡིས་གཏམས་པའི་ཞིང༌།། ༤༡	ནེམ་མདངས་འཛུམ་པའི་ལྗང་ལོ་ནི།། རླུང་གིས་བསྐུལ་པའི་གཡུ་མཚོ་ཡི།	། རླབས་ཀྱི་རྩེད་དགའ་རྒོད་པ་བཞིན།	།
མི་མཉམ་བསོད་ནམས་སྐབས་གསུམ་གླང་པོའི་གཙུག	། ལུང་རིགས་ཞོ་འཐུང་རུས་པ་ལྡིང་བཞིན་གྱིས།		། ཐུབ་བསྟན་ཆོས་བཟང་ཞིང་གི་ཀུན་དགའི་དཔལ།	། ༤༨	མི་ནུབ་འཆི་མེད་མགོན་དུ་མཛེས་གྱུར་ཅིག	།
ཅེས་པ་ནི་མཉམ་མེད་ཤཱཀྱ་སེངྒེའི་ཉན་ཐོས་ཆེན་པོ་འཕགས་པ་ཀཀྱ་ཡ་ན་ནས་གཞན་དྲིང་མེད་པའི་བསྟན་དང་འགྲོ་བའི་མགོན་དུ་སྨན་པའི་སྐྱེས་རབས་ཕྲེང་བ་ཟོལ་མ་ཆད་དུ་བྱོན་པའི་གངས་ཅན་མདོ་ཁམས་དཀར་འཛེས་འཁྲུངས་གསར་རིན་པོ་ཆེ། ྋབསྟན་འཛིན་ངག་གི་དབང་ཕྱུག་དཔལ་བཟང་པོ་མཆོག་གིས་རབ་བྱུང་བཅུ་བདུན་པའི་བགྲང་བྱ་ཉག་ལ་གསུམ་པ་དཀར་པོ་ཞེས་པ་ས་མུལ་ལོའི་ཆུ་སྟོད་ཟླ་བའི་དཀར་ཕྱོགས་རྫོགས་པ་གསུམ་པའི་ཚེས་བཟང་ཉིན་རབ་འབྱམས་གཞུང་བརྒྱ་སྨྲ་བའི་དགེ་བཤེས་གཏོང་རྩའི་སྒོ་འཕར་ནམ་མཁའ་མཛོད་ལྟར་ཕྱེས་པ་དང་སྟབས་བསྟུན་ཏེ་འཇམ་དབྱངས་གཞོན་ནུའི་སྐུ་བརྙན་འདི་བཞིན་གྲྭ་ཚང་དུ་སྤྱི་འཇོག་མཛད་སྐབས་དགེ་བསྔོའི་སྨོན་ཚིག་ཏུ་འཇིགས་མེད་པས་སྤེལ་བ་དགེ།
༤༩
གཞོན་ནུའི་ཁ་སྦྱོར་ཞབས་བྲོ་འཁྲབ་པའི་ལྡིང་ཆའི་སྟེང༌།།	། ཁྱོད་ཀྱིས་ང་ལ་ཐེར་ཟུག་འཕེན་པའི་མིག་ཞགས་དང༌།།	། ང་ཡི་ལག་པའི་གླང་སྣ་ཁྱོད་ལ་བརྐྱངས་པ་དེ།		། ཁྱེད་ཀྱི་དྲན་འཛིན་མེ་ལོང་ངོས་ལ་ཡལ་མི་སྲིད།	།
གང་ཞིག་རང་གི་བདག་པོའམ་མགོན།། ཁྲེལ་ཡོད་ངོ་ཚའི་གོས་བཟང་དང༌།། མཉམ་དུ་བོར་ཏེ་ཁྱོ་གཞན་གྱིས།། གང་དུ་འཁྲིད་དམ་ཀྱེ་མ་ལྷ།།
མཆོད་པར་བྱེད་དོ་སྤོས་དང་མེ་ཏོག་གིས།། གདུང་དབྱངས་དང་བཅས་དུར་སའི་པུར་སྒམ་ལ།། དེ་ན་གནས་པའི་ཕ་མེས་རྣམ་ཤེས་ཀྱིས།། མི་མངོན་དབྱིངས་ནས་ཚིག་གི་ཕོ་ཉ་གསོན།།
འོན་ཏེ་ཀུན་རྟོག་འབྱུང་ཁམས་འཁྲུགས་པའི་ཀློང༌།། རྗོད་འདོད་རླུང་གིས་བསྐུལ་བའི་ཡལ་འདབ་ཀྱིས།། དམ་དུ་འཁྱུད་པའི་སྨྱུ་གུའི་རྩེ་མོ་ནས།། རི་མོའི་གཟུགས་སུ་སོང་བར་སུ་ཡིས་བཤུང༌།།
གནམ་ལོ་གསར་ཚེས་ཀྱི་ཆེད་རྩོམ་དྲི་ཟའི་གླིང་བུ།
དགེ་ལེགས་གནམ་ལོ་གསར་པའི་ལྷ་ཡི་ལམ།། དགེ་མཚན་མཛད་སྒོ་གསར་པའི་ཆུ་འཛིན་ལས།། དགེ་ལེགས་རྟེན་འབྲེལ་གསར་པའི་གྲུ་ཆར་གྱིས།། དགེ་མཚན་ལེགས་ལམ་ཀུན་བཟོད་རབ་བརླན་བྱས།།
ཤེལ་དཀར་ལྕུག་ཕྲན་གཞོན་ནུའི་ལང་ཚོ་དལ་ལ་བབས་པས་མི་མཚོན་པ།། ཁ་བའི་མཛེས་པ་ཁུར་གྱིས་ལྕི་བའི་འདབ་ལྡན་ལྗོན་པའི་ལུས་ཕྲ་རྣམས།། བསིལ་རེག་ལྷཊ་པའི་གྲང་ངར་སྐྱོབ་ཕྱིར་སྲིན་བལ་ཕུང་པོའི་གོས་བཟང་ནི།། ཀུན་ནས་ཀླུཁརྣ་པའི་བརྟུལ་ཞུཊ་ལ་རེག་མིག་འོད་འཕྲོག་པའི་མཛེས་སྡུག་འཆང༌།།
ཀུན་དགའ་ར་བའི་གསེར་གྱི་རྒྱ་ཕིབས་ཁ་བའི་གོས་ཀྱིས་ཀླུབས་པ་དེ།། རི་མོ་གསུམ་པའི་དྲང་སྲོང་དག་གིས་མ་ལི་ཀ་ཡི་མེ་ཏོག་ཕྲེང༌།། ཤིས་བརྗོད་སྨོན་ཚིག་ཁོག་ནས་རྒོད་པས་ལེགས་ལྡན་སྐྱེས་སུ་བཏེགས་པ་ལྟར།། ༦༡ རབ་མཛེས་བཀོད་ལེགས་ཡིད་ཀྱི་བཅུད་ལེན་ཕུན་ཚོགས་བྱེ་བའི་དཔྱིད་དུ་འཇོ།།
དབྱར་གསུམ་རྦ་རླབས་རལ་བའི་མཚོན་གྱིས་ནོར་འཛིན་བུ་མོའི་ལྟོ་དྲས་པའི།། སྡིག་སྦྱངས་ཆེད་དུ་ལྷུང་ལྷུང་གླུ་ཡང་དགུན་གྱི་ཁུ་བྱུག་ལ་ལྟོས་ཏེ།། ས་ལ་འཁྱུག་པའི་གཡུ་འབྲུག་རྗེས་འབྲངརྣ་དྭངརྣ་གཙང་ཉལ་འགྲོའི་རྒྱུན་དག་ནི།། བསིལ་ལྡན་སྲ་མཁྲེཊ་འཁྱཊ་པའི་འོག་ཏུ་མི་སྨྲའི་བརྟུལ་ཞུཊ་སྒོམ་ནས་བཞུཊ།། ༦༢ རྟ་ལྗང་བདག་པོ་གླིང་བཞིར་བགྲོད་པའི་ངལ་བས་གདུང་སྟེ་སྐམ་པ་ན།། ཡན་ལག་བརྒྱད་ལྡན་བདུད་རྩིའི་བཏུང་བ་ཉལ་འགྲོའི་བུ་མོར་འོ་འདོད་ནས།། འབུམ་ཕྲག་འོད་རྣོན་མཚོན་གྱིས་བཞུས་ཀྱང་འཁྱག་པའི་བསམ་གཏན་ཕོ་བྲང་གི། ཏིང་འཛིན་མལ་ལས་དཀྲོགས་པར་མ་ནུས་ངོ་ཚས་སྐྱེངས་ཏེ་ནུབ་རིར་ཡིབས།།
དེ་ཚེ་ལྷ་རྣམས་ཁ་བའི་འཇིག་རྟེན་དོན་དུ་གཉེར་བའི་བྲེལ་བ་ཡིས།། སྐབས་གསུམ་མཛེས་ལྗོངས་རིང་དུ་དོར་ཏེ་ཁ་བའི་ངང་པ་ལ་ཞོན་ནས།། གདོད་མའི་གངས་རིའི་ཁོར་ར་ཁོར་ཡུག་བཻཌཱུར་དཀར་པོའི་ཕོ་བྲང་ནི།། སྔར་མེད་དུ་མ་གསར་དུ་སྐྲུན་ཏེ་སྲིད་འདིའི་མཛེས་པ་སྤྱད་ཕྱིར་ལྷགས།།
ཨེ་རེ་ཌའི་ལྗོན་པའི་རྩེ་ནས།། རང་མཚང་གི་འཕོངས་དམར་སྟོན་ནས།། གཞན་སྐྱོན་ལ་སྨད་པའི་ཙིར་སྒྲས།། དབྱར་རྔ་ལ་རྒོལ་བར་བྱེད་པའི།། ༦༦	ནགས་གནས་ཀྱི་སྤྲེའུའི་ཁྱུ་ཚོས།། མཐོང་ཆུང་གི་གད་མོ་ཨེ་རུང༌།།
༡༩༩༤༡༢༢༠ ལྷོ་ཕྱོགས་རྒྱ་མཚོའི་ཉེ་འགྲམ་ནས་བྲིས།།
པ་ལོ་སིལ་ལུ་བྱས་པའི།། ཕ་རོལ་ཡིད་ཀྱི་འཆིངས་བས།། བ་སོའི་ཚེམས་མདངས་ངོམས་ནས།། མ་སྡོད་ཕེབས་ཤོག་གསུངས་བྱུང༌།།
ཏ་རེའི་ཚོགས་འདོན་ཕར་ཞོག། ཐ་ན་སྦྱོར་ཀློག་མི་ཤེས།། ད་ལྟའི་ཆོས་སྡེ་ཕལ་ཆེར།། ༧༢		ན་གཞོན་གྲྭ་གཟུགས་གང་སོང༌།།
སྨྱུག་རྩེའི་འཕར་ལྡིང༌།།
སྨྲ་བརྗོད་རང་དབང་ཡངས་པོའི་ལྕེ་རྩེར་རྨོངས་ཞེན་རལ་གྲི་རྣོན་པོས་རྒོལ།། ༧༨ ལེགས་ཉེས་འབྱེད་པའི་ཤེས་རབ་བུ་ཆུང་སྒོར་མོའི་མཚོན་གྱི་རྩེ་ལ་བསྐྱོན།། ལོག་རྟོག་ནཊ་གསེབ་སྤྲེལ་ཚོཊ་འབུམ་གྱིས་སྨྲ་བརྗོད་ཤེས་པའི་མི་བཟུང་ཏེ།། མཇུག་མ་མེད་པའི་འཕྱ་དགོད་སྨོད་ཚིག་འཇིག་རྟེན་བླུན་པོའི་རྣ་བར་སྒྲོན།།
ལྟེམས་ལྟེམས་ཆང་གིས་བཀང་བའི་ཤེལ་ཕོར་ལ་འཇུས་ཏེ།། བདུད་རྩིའི་བསིལ་ཆང་མངར་མོ་ཡང་ཡང་དུ་འཐུང་པས།། གཟུགས་དབྱིབས་མ་འདྲེས་འབྱེད་པའི་ཁྲ་ཆུང་གི་མིག་ལམ།། ཡོད་ཚད་ཡོམ་ཡོམ་གཡོ་བའི་ལྟད་མོ་ཞིག་སྣང་བྱུང༌།།
༩༥།༤།༡༧ ཉིན་འབྲས་བློ་གླིང་དཔེ་སྐྲུན་ཁང་དུ། ༨༢
༨༥
སྨྲ་བྱེད་མེད་པར་གཏམ་གྱི་དགའ་སྟོན་འགྱེད།། རོལ་ཆ་མེད་ཀྱང་སྙན་པོའི་འགྱུར་ཁུགས་འཁྲོལ།། ཀུན་གྱི་རྣ་དབང་ཡི་ག་སིམ་བྱེད་པའི།། དེང་རབས་སྒྱུ་མའི་འཁོར་ལོ་དེ་གང་ལགས།། ༨༧	བཞག་ན་རྩྭ་ཆུའི་ཞབས་ཏོག་མི་དགོས་ཤིང༌།། གཏོང་ན་ཅང་ཤེས་རྟ་ཕོའི་འགྲོས་དང་མཉམ།། སྲ་མཁྲེགས་ལྕགས་ཀྱི་སྲོག་ལས་གྲུབ་པ་ཡི།། དེང་རབས་སྒྱུ་མའི་འཕྲུལ་གྱི་རྟ་ཕོ་གང༌།།
མཉམ་གཞག་ཕྱག་རྒྱ་ཡང་མི་དགོས།། རྡོ་རྗེའི་སྐྱིལ་ཀྲུང་ཡང་མི་དགོས།། ལྟ་སྒོམ་སྤྱོད་གསུམ་ལ་འདྲིས་ན།། ཉམས་ལེན་དེ་གས་རང་འགྲིག་པ།།
ཧིན་སྐད་བདེ་པོ་ཡང་མི་དགོས།། དབྱིན་སྐད་མཁས་པ་ཡང་མི་དགོས།། རང་གི་སྐད་ཡིག་དེ་ཤེས་ན།། སློབ་སྦྱོང་དེ་གས་རང་འགྲིག་པ།།
བཤད་པས་རྫོགས་མཐའ་ཞིག་མི་འདུག། ༩༨	བཤད་བཤད་ལྕེ་རྩེ་ཡང་རྟུལ་སོང༌།། བྲིས་པས་ཚར་ས་དང་མི་འདུག། བྲིས་བྲིས་ལག་པ་ཡང་མིད་སོང༌།།
ཀ་རྩོམ་བཤན་པའི་སྤུ་གྲི།
ཙ་རི་བསྐོར་པའི་དཀའ་སྤྱོད་འབད་བརྩོན་དང༌།། ཚ་གྲང་ཁྱད་གསོད་སློབ་གཉེར་མ་བྱས་པར།། ཛ་རེ་ཛོ་རེས་མི་ཚེ་རྫོགས་པའི་མཐར།། ཝ་སྐྱེས་སེངྒེའི་མིང་དེར་ང་མི་དགའ།།
མེད་དགག་ལྟ་བ་བ་ཚྭའི་རྒྱ་མཚོའི་ནང༌།། དངོས་འཛིན་རྦ་རླབས་ནམ་མཁའ་དབྱིངས་སུ་ཕྱུར།། ༡༠༩	ཐར་འདོད་སྐོམ་པ་སེལ་བའི་བཏུང་བ་ཞེས།། སྒྲོ་སྐུར་རོལ་མོ་འཁྲོལ་བ་གྲགས་ཆ་ཡིན།།
བེ་རི་འཇིགས་མེད་དམྱལ་བར་ལྷུང་ན་ཡང༌།། དགེ་བཤེས་བསྟན་དགས་སྐྱོབ་པའི་རེ་བ་མེད།། བྷཱ་ཥིཏ་ན༅༼་གནམ་ལ་འཕུར་ན་ཡང༌།། འཇིགས་མེད་སྡིག་ཅན་ཡིད་འཆེས་སྤུ་ཙམ་མེད།།
ཁྱོད་ཀྱི་ཐར་པས་ཁྱོད་ཉིད་བདེ་ལ་འགོད།། ང་ཡི་སྡིག་པས་ང་རང་སྡུག་ལ་སྦྱོར།། ཁྱོད་ཀྱི་ཐར་པས་ང་ལ་ཕན་མི་ཐོགས།། ང་ཡི་སྡིག་པས་ཁྱོད་ལ་གནོད་མི་བསྐྱལ།།
རྣམ་དག་སྤྲོས་བྲལ་ཆོས་ཀྱི་དབྱིངས་ལ་སྲིད་དང་ཞི་བ་རོ་གཅིག་ཀྱང༌།། ཀུན་རྫོབ་མོས་པ་རྒྱ་མཚོའི་ཀློང་དུ་མཁྱེན་བརྩེ་རླབས་སྟོང་དགོད་པ་ཡི།། འཇམ་དཔལ་རྡོ་རྗེ་རྣོན་པོའི་འཕྲུལ་དང་ལྷན་ཅིག་དགྱེས་དགུར་སྤྱོད་མཛད་མ།། ཉམ་ཆུང་བུ་ངའི་སྨྱུ་གུའི་སྒྱུ་རྩལ་འདོད་དགུར་བསྒྱུར་བའི་རམ་འདེགས་མཛོད།།
ཡུན་རིང་ལྟོ་སྐྱ་གོས་ཧྲུལ་བྱས་པའི་མཚན་ཉིད་སློབ་པའི་ཆོས་གྲྭ་ནས།། དགུན་དུས་གྲང་ལྷཊ་ཀྱུར་བུའི་གསེབ་ཏུ་ལྔ་མཆོད་ཆེན་མོའི་སྒྲུབ་མཆོད་སླད།། འགྲོ་ཕན་གླིང་གི་དགོན་དུ་ཟུག་པའི་རྐང་ལམ་ཕྲ་མོ་དེ་བཟུང་ནས།། ལ་རྒྱའི་མེ་དཔུང་ཁོག་ནས་འབར་ཞིང་རེ་བའི་འདུན་ལམ་གསལ་ཞིང་ཡོང༌།།
བསམ་ཡུལ་མེད་པའི་བསླུ་བྲིད་ཅིག་གིས་རེ་བའི་གོམ་སྟབས་ཚད་བཀག་བྱས།། གཞི་རྩ་མེད་པའི་གཡོ་སྒྱུ་ཞིག་གིས་ལ་རྒྱའི་མེ་དཔུང་ཆུ་ལ་བསྐྱུར།། སྒྱུ་མཁན་མེད་པའི་མིག་འཁྲུལ་ཞིག་གིས་ལྷག་བསམ་རྟ་ཕོ་སྒྲོག་གིས་བཅིངས།། ༡༡༣ བསམ་ཤེས་མེད་པའི་དོན་རྐྱེན་འདི་ཀོ་ལས་སྐལ་ལྷ་ཡིས་ང་ལ་བྱིན།།
འགྱེད་དང་མང་ཇའི་གཏོང་སྒོ་ཡོད་དུས་སྐྲ་ལོ་བཅད་ནས་གྲྭ་ཆས་གོན།། དཔྱིད་ཉིན་རིང་པོའི་ནམ་ཟླའི་ཁྲོད་དུ་རྐང་སྣམ་གོན་ནས་གསེར་བརྐོ་རྒྱུག། ཆོས་དང་འཇིག་རྟེན་གཉིས་ཀའི་དོན་ལ་སྒྲུབ་པའི་རྒྱལ་མཚན་སྒྲེངས་མཁས་པ།། དུས་རབས་ཉི་ཤུའི་གཞོན་ནུ་རྣམ་པའི་སྙིང་རུས་འདི་ལ་འགྲན་ནུས་མིན།།
ཤར་ཕྱོགས་སྒྲ་གཅན་མུན་པའི་ཁ་ཡི་རྣོན་པོའི་སྤུ་གྲི་བརྡེགས་པའི་གསེབ།། གསེར་མདོག་ངུར་སྨྲིག་རྒྱལ་མཚན་མཐོན་པོ་རྐང་པའི་རྡུལ་གྱི་ཁྲོད་དུ་སྙེས།། རབ་དཀར་ཁ་བའི་དར་གོས་ངོས་ལ་དམར་པོ་ཁྲག་གི་སུག་རྗེས་བཏོད།། དེ་སླད་གནས་དེར་སྡོད་འདོད་མི་འདུག་མདུན་སྐྱོད་གོམ་ཁ་ལྷོ་ལ་བསྒྱུར།།
ངན་རྟོག་སྒོ་ངའི་སྦུབས་རྒྱ་ལས་གྲོལ་ཅིང༌།། ༡༢༡	སྐྱེས་སྦྱངས་འདབ་མས་ཤེས་བྱའི་མཁའ་ལ་ལྡིང༌།། སྨྲ་ངན་མུལ་ནག་འཇོམས་པའི་མཆུ་སྡེར་འབར།། ཆོས་ཀྱི་གྲགས་པ་མཁའ་ལྡིང་དངོས་འདྲ་དྲན།།
བསྐལ་མང་བསོད་ནམས་ལི་ཤིའི་ཡལ་འདབ་ལ།། སྤྱོད་པའི་ལུས་སྟོབས་ལྷུན་པོའི་སྤོ་ལ་འགྲན།། རྨད་བྱུང་མཛད་པའི་ཕྱོགས་ཀྱི་གླང་པོའི་འགྲོས།། ཐུབ་བསྟན་ཁོར་ཡུག་འཛིན་མའི་དཔྱིད་དུ་དགེ། ༡༢༤	ཁ་བའི་རྡུལ་མང་བརྩེགས་པའི་ཀཻ་ལ་ཤ།། སྤོམ་མཐོས་གནམ་གྱི་ཀ་བ་སྙེམས་པའི་ཞིང༌།། རྩེ་གཅིག་སྒྲུབ་པའི་རྒྱལ་མཚན་སྒྲེང་པའི་གཙོ།། ཚེ་གཅིག་ཟུང་འཇུག་སར་བསྐྱོད་དབེན་ས་བ།།
བློ་ཆེན་རྒྱལ་བའི་རིང་ལུགས་བཟང་པོའི་འཕྲིན།། གསེར་སྦྱངས་གཙང་མས་མཐའ་དག་ནོར་འཛིན་ཁྱོན།། ཟབ་རྒྱས་ཆོས་ཀྱི་རྒྱལ་མཚན་སྒྲེང་མཛད་པའི།། འཕྲིན་ལས་གངཱྒའི་རྡུལ་གྱི་རྗེས་སུ་སྙེགས།།
མཚན་དཔེའི་ཟླ་ཞལ་གསར་པའི་འཛུམ་དཀར་རླབས།། དབང་ཕྱོགས་ཤར་རིའི་མཁའ་མཐར་འཕག་པའི་མོད།། ཆོས་ཚུལ་འོད་སྣང་མཛོད་ཀྱི་སྒོ་འཕར་འབུམ།། ཅིག་ཅར་འབྱེད་པའི་རྒྱལ་མཚན་སྲིད་ན་མཐོ།།
བསིལ་ལྡན་རྭ་བའི་ལོ་རྒྱུས་ལས་བརྩམས་པའི།། འཚེ་མེད་བདེན་པའི་ང་རོ་རེ་རེས་ཀྱང༌།། མ་རུང་དྲེགས་ལྡན་དམར་པོའི་རི་སྐྱེས་ཚོགས།། ཞུམ་པའི་སྒྱིད་པ་རླུང་གིས་ཤིང་བལ་བཞིན།།
གཞོམ་མེད་སྙིང་སྟོབས་རྡོ་རྗེའི་རུ་མཚོན་གྱིས།། ཕས་རྒོལ་བྲག་རི་བསྙིལ་པའི་ཡབ་མེས་སྲོལ།། རླབས་ཆེན་ལོ་རྒྱུས་གཙང་མའི་འཇུག་ངོགས་དེར།། ཞུགས་ནས་སྡེ་བཞིས་གངས་ཅན་འཚོ་བར་ཤོག།
ཀ་རྩོམ་ཚན་པ་གཉིས། ༡ཋ ཞབས་འདྲེན་པའི་ཕ་རྒན་ཚོ་གཅིག ཀ་བ་བུམ་པའི་ཁ་དོག་གཟུགས་དབྱིབས་ག་ཡིན་མི་ཤེས་ང་ཚོ་འགའ།། ཅ་ལག་མེད་པའི་ཆ་ལུགས་སྤྲང་པོ་ཇ་ཧང་མདོག་གི་ཉ་ཉོག་བསྲེས།། ཏ་ལའི་རླབས་ལྡན་ཐ་གྲུའི་ཡུལ་འདིར་ད་ལྟའི་བར་དུ་ན་ར་ར།། པ་ལོ་བཅད་པའི་ཕ་རྒན་མང་པོ་བ་ཚང་ནང་དུ་མ་ཧེ་བཞིན།། ཙ་རིའི་འགྲམ་ནས་ཚ་བ་ལུང་པར་ཛ་རེ་ཛོ་རེར་ཝ་བཞིན་སླེབས།། ཞྭ་མོ་སེར་པོས་ཟ་འཐུང་ཉོས་ཏེ་འ་རེ་འུ་རེར་ཡ་ཡུག་སྒྲིག། རྭ་ཅན་གླང་དང་ལ་རྒྱ་མཉམ་པའི་ཤ་ཚུགས་བོད་པས་ས་འདི་གང༌།། ཧ་ལའི་དུག་ལྟར་ཧ་ཅང་གཟན་པའི་ཨ་རེ་ཨ་ཕ་འདི་ཚོར་ལྟོས། ༢ཋ གང་ནས་སླེབས་པའི་དྲིས་ལན། ཀ་དང་ཁ་ཡི་དག་ཆ་མི་ཤེས་ག་སར་འཁྱམས་པའི་སྤྲང་རྒན་ང༌།། ཅ་ཅོ་ཆ་མེད་ཇ་རོ་བཞིན་དུ་ཉ་ཉོག་མུན་ཁྲོད་ཅིག་ཏུ་ཉལ།། ཏ་ལའི་ཐ་ནས་ད་ནང་འབྱོར་པའི་ན་གཞོན་ཕོ་མོ་ཁྱུ་གཅིག་གིས།། པ་ལགས་ཕ་ཡུལ་ག་བ་ཡིན་པ་མ་གསང་ཤོད་ཅེས་ཡང་ཡང་སྐུལ།། ཙ་ར་ཚ་བཅད་བྱས་པའི་དྲིས་ལན་ཛ་ཞེས་ཝ་ལེར་སྒུག་ནས་སྡོད།། ཞ་དབྱིབས་ཟ་འགྲམ་འཕྲུག་གིན་འཕྲུག་གིན་འ་འུར་ཡ་ལན་འདི་སྐད་ཅེས།། ར་བ་གངས་ལ་རིང་མོའི་རྒྱབ་ཀྱི་ཤ་ཟོན་བོད་ཀྱི་ས་ནས་སླེབས།། ཧ་ཧ་ཨ་ཕྲུག་གཞོན་ནུ་རྣམ་པས་ཨ་མྱེས་ཁ་ཉམས་མ་ལྕོག་ཞུས།། ༡༩༩༥༤༤ ཉིན་རྒྱལ་ས་མོན་སོར་ནས། ༡༣༩
ཧ་ལོའི་དུག་སེམས་མཚོན་ལས་རྩུབ་ཀྱང་པད་ཤག་ཡོད་ན་བཟང་དྲུག་ཡིན།། ༡༤༡ ཧ་སའི་གསལ་བྱེད་གནས་ལ་རྨོངས་ཀྱང་པད་ཤག་ཡོད་ན་སྒྲ་བ་ཡིན།། ཨ་ནུ་ལོ་བརྒྱད་ལོན་པའི་ཕྲུ་གུ་པད་ཤག་ཡོད་ན་གྲལ་མགོར་དབང༌།། ཨ་ཅེའི་འཕོངས་ཚོས་ལྡག་པའི་ལོང་ཤོར་པད་ཤག་ཡོད་ན་གྲྭ་བ་ཡིན།། གཉིས། ཀ་དག་གནས་ལུགས་རྗེན་པར་རྟོགས་ཀྱང་པད་ཤག་མེད་ན་ལོག་ལྟ་ཡིན།། ཁ་བཤད་དོན་ལ་འཁེལ་བའི་ལག་ལེན་པད་ཤག་མེད་ན་ལོག་སྒྲུབ་ཡིན།། ག་སར་སྤྱོད་ལམ་ཚུལ་བཞིན་སྲུང་ཡང་པད་ཤག་མེད་ན་འཆལ་ཕོ་ཡིན།། ང་དང་ང་ཡི་འཛིན་པ་དོར་ཡང་པད་ཤག་མེད་ན་འདོ་ཤོར་ཡིན།།
ཏཱ་ལའི་བླ་མའི་བཀའ་དང་འགལ་ཡང་པད་ཤག་ཡོད་ན་བཀའ་བློན་ཡིན།། ཐ་གྲུའི་ས་ཁྱོན་སྤྲོད་ལེན་བརྗོད་ཀྱང་པད་ཤག་ཡོད་ན་སྐུ་ཚབ་ཡིན།། ད་ལྟར་ལྐོག་རྔན་ཟས་པའི་ནག་ཅན་པད་ཤག་ཡོད་ན་ཉེས་མེད་ཡིན།། ན་ནིང་གཞུང་དངུལ་ཟས་པའི་རྐུན་མ་པད་ཤག་ཡོད་ན་དྲུང་ཆེན་ཡིན།།
ཡུན་རིང་དུག་ཆེན་ཟས་པས་རབ་མྱོས་ཏེ།། ཆེར་རློམ་དམར་མདངས་གྱེན་དུ་བརྩེགས་བྱས་ནས།། དབྱིབས་ཟླུམ་གུར་ཁྱིམ་བཀྲ་བའི་སྒྲོ་ཕུང་གིས།། ལྷུན་སྟུག་གསེར་གྱི་རི་ལ་འགྲན་པ་ནོངས།།
ཡིད་འཕྲོག་དཀར་མཛེས་ཟླ་བའི་བཞིན་རས་ལ།། ཆགས་བྲལ་འདྲེན་བྱེད་རི་དྭགས་མིག་ལྟར་གཡོ།། ཁ་བའི་གོས་ཅན་བརྩེ་བའི་ཐབས་ལྡན་མ།། ཨ་ཧོ་མཚོ་བྱུང་པི་ཝང་འཇེབས་ཤིང་སྙན།།
མཚན་དཔེའི་ཟླ་ཞལ་ལྷམ་མེར་འཛུམ་པ་ལས།། རིག་བྱེད་རྒྱ་མཚོའི་དཔྱིད་གྱུར་སྒེག་མོའི་རླབས།། རྩེན་མཁས་དབྱངས་ཀྱི་རྒྱལ་མོའི་མགྲིན་མཛོད་ལས།། བསྟོད་ཚིག་དྲི་ཟའི་གླིང་བུ་འདི་ན་འཁྲོལ།།
ཞུམ་པ་མེད་པའི་སྙིང་སྟོབས་གོ་ཆ་བརྟན།། བདེན་པའི་ཚིག་གི་རྣོན་པོའི་མཚོན་ཆ་ཐོགས།། ༡༦༠	ཕ་རོལ་སྙིང་གི་སྤོབས་པ་བསྟུང་པ་ལ།། གསར་ཤོག་འདི་ནི་རྣམ་པར་རྒྱལ་མཚན་ཉིད།།
ནོངས་འགྱོད་ཀྱི་ཟུར་ཐོ།
མ་འཁྱོག་བདེན་པའི་ཚིག་གི་ཐབ་རྡོ་འདི།། མ་འཛེམ་རི་གཟབ་རྦབ་བཞིན་སྒྲིལ་བ་ལས།། མ་དུལ་ཁེངས་རློམ་ཀླད་ཁྲག་བསྲེས་ན་ཡང༌།། ༡༦༩	མ་རབས་འགྱུར་སྙམ་འགྱོད་པ་བདག་ལ་མེད།།
རྣོ་ངར་ཚིག་མཚོན་བཏབ་པའི་འཁོན་ལན་དུ།། མི་ཚོགས་སྟོང་གི་མཚང་འབྲུ་རྡུང་བརྡེགས་ཀྱིས།། མགོ་བོ་དམར་པོ་ཁྲག་ལ་མེས་ན་ཡང༌།། འགྱོད་པའི་མེ་ལྕེ་ཁོག་ནས་ཕྱུར་དོན་མེད།།
འཇིག་རྟེན་མི་ཡི་གྲས་ནས་བུད་པའི་ཁྱི།། ཀུན་གྱི་རྐང་པའི་འོག་གི་ཐལ་བའི་རྡུལ།། སྤྲང་འཁྱམས་བེ་རི་སྨྱོན་པའི་བཟི་གཏམ་འདི།། གཟུར་གནས་མཁས་པས་གསན་ན་བདེན་གཏམ་ཡིན།།
ཏ   ཎཏ
དགོན་དེའི་བརྗིད་ཆཊ་ཀུན་དགའ་ར་བའི་རྒྱལ་མཚན་མཐོན་པོའི་གཟིམས་ཁང་ན།། བདག་གི་གསུམ་ལྡན་རྗེ་བཙུན་བླ་མ་བློ་བཟང་འཇམ་པའི་དབྱངས་སྙན་གྱིས།། སྐལ་བཟང་སློབ་ཚོཊ་ཀླུང་བཞིའི་རྡུལ་ལ་ཆོས་ཚུལ་སྦྲང་རྩི་འགྱེད་བཞིན་ཡོད།། ཁྱོད་ཀྱིས་ང་ཡི་དད་པའི་མིག་ཆུ་ཆར་པའི་ཟོལ་གྱིས་དབབ་པར་མཛོད།།
༡༨༣
གཞིས་ཕ་ཡུལ་དྲན་པའི་སྐྱོ་གླུ། སྡུག་ཨ་ཐང་ཆད་པའི་ངུ་ངག སྐྱིད་མི་རྟག་ལ་ཁའི་རྩྭ་རྩེ་ཡི་ཟིལ་པ།། སྡུག་སྣ་དགུ་རི་གསུམ་འདུས་མདོ་ཡི་མཚོ་མོ།། འདི་འཇིག་རྟེན་འཁོར་བའི་ཆོས་ཉིད་ཅིག་ལོས་ཡིན།། མི་བདག་གི་འབྲལ་མེད་ཁུར་ཆེ་ཞིག་རེད་འདུག།
ཡུལ་རྒྱ་གར་འཕགས་པའི་ལྷོ་ཕྱོགས་ཀྱི་མཐའ་ན།། མེ་དམར་པོ་འབར་འདྲའི་ཚ་བ་ཞིག་སླེབས་བྱུང༌།། གངས་དཀར་པོའི་གཞུར་རྒྱུན་གཙང་ཆབ་དེ་དྲན་ནས།། སྙིང་རིལ་རིལ་དྲན་པའི་སྐོར་ལོག་ཅིག་རྒྱབ་བྱུང༌།།
དུས་དེང་སང་ལྷོ་མཐའི་རྒྱ་མཚོ་ཡི་འགྲམ་ན།། ཚེ་འདི་ཕྱི་གཉིས་མེད་སེངྒེ་ཡི་བུ་ང༌།། ནམ་ཉིན་མཚན་མེད་པར་ཕ་ཡུལ་དེ་དྲན་ནས།། སྡུག་ཨ་ཐང་ཆད་པའི་སྨྱོན་པ་རང་གྱུར་ཡོད།།
གཞིས་ཕ་ཡུལ་བཞུགས་པའི་དྲིན་ཅན་གྱི་བླ་མ།། དྲིན་བྱམས་བརྩེས་སྐྱོང་བའི་ཕ་མ་དང་སྤུན་མཆེད།། སྐུ་མི་འགྱུར་རྡོ་རྗེའི་ལྷུན་པོ་ལྟར་བཞུགས་རོགས།། དུས་ནམ་ཞིག་བུ་ང་མཇལ་འཕྲོད་ལ་ཡོང་ཆོག། ༡༨༩	ཚེ་མི་རྟག་འཆི་བདག་གཤིན་རྗེ་ཡི་མཆེ་བས།། བྱམས་སྙིང་རྗེ་མེད་པའི་རྣོ་དབར་དེ་ཕྱུངས་ནས།། བུ་ཉམ་ཆུང་ང་ཡི་ཚེ་སྲོག་ལ་སྡིགས་ཀྱང༌།། ཚེ་ཕྱི་མར་མཇལ་བའི་སྨོན་ལམ་ཞིག་ཞུ་ཆོག།
༡༩༠
སྟོན་པ་ཐུབ་པའི་དབང་པོ་ལ་ཟབ་མོ་རྟེན་འབྲེལ་གྱི་སྒོ་ ནས་བསྟོད་པ་སྙན་སྒྲོག་ངང་མོའི་ གླུ་དབྱངས།
ཐོས་སྟོབས་ཕྱི་ཡི་སྤྱོད་པ་དུལ་བ་དང༌།། སྒོམ་སྟོབས་ཉམས་སུ་བསྟར་བའི་སྒྲུབ་པ་ཡིས།། ནང་གི་ཉོན་མོངས་མེ་དཔུང་བཅིལ་བའི་ཆུ།། ཁྲུལ་ཀྱི་རྫིང་བུར་སྟེན་པ་བཙུན་པའི་སྒོ།།
མཁས་པར་རློམ་པས་བཙུན་པ་མི་འཇོམས་ཤིང༌།། བཙུན་པས་ཁེངས་ཏེ་མཁས་པར་མི་འཚེ་བར།། མཁས་བཙུན་ཟུང་འཇུག་རིན་བྲལ་དབྱིག་གི་ཕུལ།། རྒྱན་གྱི་མཆོག་ཏུ་སྟེན་པ་བཟང་པོའི་སྒོ།།
ཕྱི་ནང་རིག་པའི་གནས་ལ་བྱང་བ་ན།། གྱ་ཚོམ་མུ་ཅོ་ལམ་དུ་མི་འཇུག་པར།། འཇམ་མགོན་བླ་མའི་ཟབ་རྒྱས་ལེགས་བཤད་གཞུང༌།། སྙིང་ལ་བཅང་བར་མཛོད་ཅིག་སྤུན་གྱི་མཆེད།།
ཉེ་ཆར་གནང་བའི་སྙན་འཕྲིན་དཔྱིད་དུས་ཀྱི་ཕོ་ཉ།། གཡོ་མེད་རྒྱ་མཚོའི་རླབས་བཞིན་དུས་ཐོག་ཏུ་བསྙེགས་ཏེ།། བརྗོད་དོན་འཁྲུལ་བྲལ་ཡིད་ངོར་འཇའ་ཚོན་བཞིན་བཀྲ་བས།། ཡིད་སྤྲོ་རྨ་བྱ་དགའ་བའི་ཟློས་གར་ལ་ཆས་སོང༌།།
འོན་ཀྱང་ཀླུང་རྟའི་སྐྱ་རེངས་གསར་པ་ཞིག་ཚེས་པས།། མ་འཁྱོག་རྟེན་འབྱུང་རྒྱལ་མོའི་རྩ་ཁྲིམས་ཀྱི་ཐིག་རྩ།། མ་གཡོལ་རྒྱ་མཚོའི་རླབས་བཞིན་དུས་ཐོག་ཏུ་འཁེལ་ནས།། ༢༠༣	བདེན་པའི་ལྕེ་རྩེ་བདར་བའི་གོ་སྐབས་ཤིག་རྙེད་བྱུང༌།།
ཏ་མ་ལ་ལྟར་མི་བརྟན་རྒྱུ་འབྲས་ཚུལ།། ཐ་ཤལ་སྤྲང་ཕྲུག་བདག་གིས་མི་རྟོགས་ཀྱང༌།། ད་ལྟའི་ཁྱོད་སྤྱོད་དངོས་ཡོད་འདི་མཐོང་ཚེ།། ན་གཞོན་བདག་ལ་ཡིད་འཆེས་སྤུ་ཙམ་མེད།།
ཚེ་སྲོག་གྲི་རྩེར་སྐྱེལ་བའི་དཔའ་བོ་དང༌།། གཅེས་སྲོག་མཛོད་དུ་སྦས་པའི་སྡར་མ་གཉིས།། བཟང་ངན་གྲགས་པས་དབྱེ་བ་འབྱེད་ན་ཡང༌།། ༢༡༠	དོན་ལ་རྒྱལ་ཁའི་འཛུམ་མདངས་སུ་ཡིས་སྟོན།།
ཙཀྲ་གསུམ་གྱི་སྙིང་པོའི་གསུང་ཆོས་སྐབས།། ཚ་བོ་བདག་དང་ད་དུང་ཤག་རོག་འགའ།། ཛ་ཛོར་མང་པོ་མཉམ་དུ་ཡོང་འདོད་མོད།། ཝ་ཝེར་གཅིག་བའི་ངང་དུ་སླེབས་པའང་སྲིད།།
ར་ལུགས་ལས་ཀྱང་རྨོངས་པའི་ཚ་བོ་ངས།། ལ་སྟོད་བཀྲ་ཤིས་ངོ་ཐག་མི་ཆད་པས།། ཤ་ཚ་སྙིང་རྗེ་ཅན་གྱིས་ཨ་ཞང་གིས།། ས་རྟགས་ཡོད་པའི་ཕྱག་བྲིས་གཏོང་རོགས་གནང༌།།
ཧ་ཅང་ལྟོ་སྐྱ་གིས་ཧྲུལ་ཡིན་ན་ཡང༌།། ཧ་ཧ་དེ་རིང་སྣང་བ་ཤིན་ཏུ་སྤྲོ།། ཨ་ཞང་འཚོང་ལམ་ཇི་འདྲ་མ་ཤེས་པར།། ཨ་རེ་ཚ་བོ་སྣང་བ་སྤྲོ་འདི་མཚར།། ༢༡༨	ཆུང་དུས་སྐྱིད་པའི་རྩེད་ར་ངས་མ་འགྲིམས།། གཞོན་དུས་དགའ་བའི་ཆུང་མ་ངས་མ་བསུས།། རྒས་དུས་དགོས་པའི་རྒྱུ་ནོར་ངས་མ་བསགས།། ཤི་དུས་ཕན་པའི་ཆོས་མེད་ཨ་ཕོ་ང༌།།
བརྩེ་སེམས་གཅིག་ཏུ་ཕན་ཚུན་དཀར་བ་ཡི།། ཨ་ཞང་གཉིས་དང་ཨ་ལྕག་མི་བཞུགས་པས།། འདུ་ཤེས་གསུམ་པ་ད་ཕྲུག་མགོ་རིལ་ང༌།། བདེན་བཞིའི་ཆོས་ཚུལ་ཤེས་ཀྱང་ཅི་ལ་སྐྱིད།།
སློབ་མ་ རྒ། ག། ལ་གདམས་པའི་ལན་ཚན་ཞིག
འོན་ཀྱང་སྒྲོ་བཀུར་མྱ་ངན་ཐང༌།། འཁྱོག་བརྗོད་ཤོག་བུའི་གྲོང་ཁྱེར་ན།། གསལ་འདེབས་སྲིན་བུའི་ཕང་མེ་འདི།། ཁྲོས་ནས་འཕངས་པ་མ་ལགས་སོ།།
ས་འོག་གསེར་གྱི་གཏེར་ཁའི་འོད།། ནམ་མཁའ་ངོས་ལ་འཕོས་པ་ན།། ད་དུང་ར་གན་སྒྲོག་བྱེད་པ།། རང་ཉིད་བླུན་པའི་དོན་རྟགས་ཡིན།།
ཁ་དོག་དཀར་དམར་རིགས་ལམ་ཅི།། ཆོ་ག་ཕྱག་ལེན་ཙམ་མི་ཤེས།། མགོ་ཟླུམ་གྲྭ་བའི་གཟུགས་བརྙན་ལ།། སྨད་ན་འོས་ཤིང་འཚམས་པ་ཡིན།།
༢༣༥
དྲན་པའི་གསང་འཕྲིན། ་་གཞོན་ནུ་མ་ཞིག་ལ་ཕུལ་བ། མུན་ནག་གིས་མུན་ནག་ལ་མཐུད་པའི། སྟོན་དུས་ཀྱི་སྨག་རུམ་ནང༌།། སྨེང་སེམས་ཀྱིས་ལྕི་བའི་ང་སྟེ། མཚན་རྒྱུ་ཡི་སྨྱོན་པ། ངས་ཉི་འོད་ཀྱིས་བཏང་པའི་མཚན་ལྗོངས་རེ་རེར། ཁྱོད་ཁོ་ནའི་རྣམ་ཤེས་དང༌།། ཁྱོད་ཁོ་ནའི་ཚེ་སྲོག་འཚོལ་བའི་དོན་དུ། ངའི་སྙིང་ཁམས་ནས་འཕོས་པའི་ཟུངས་ཁྲག་གཏའ་མ་ལ་འཇོག་སྟེ། སྟོན་སྐར་གྱི་ཟེར་ཐག་ལ་འཁྱུད་ནས། མཆོང་ལྡིང་གིས་བར་སྣང་ལ་འཕག ཡོད་ཚད་སྙིང་པོ་ལ་ཐིམ་པའི་གསེར་མདོག་གི་སྟོན་ལྗོངས་དེར། ས་ལ་བསྙིལ་པའི་གསེར་མདོག་གི་ལྗང་ལོ་རེ་རེར། ངའི་བརྩེ་སེམས་ཀྱི་ཟུངས་ཁྲག་རེ་རེས་འཁྱུད་དེ། ཁྱོད་ཀྱི་ཞབས་རྗེས་འཚོལ་བའི་ཆེད་དུ། བསེར་བུའི་འགྲོས་དང་བསྟུན་ནས་གང་སར་རྒྱུ། ཀ་ཡེ། ངོས་གཉིས་ཀྱི་རེ་བ་ལས་སྨིན་པའི་གསེར་མདོག་གི་སྟོན་ལྗོངས་ལག་					མཐིལ་དུ་ལྷུང་པའི་ཉིན་མོ་དེ་ནས། ༢༤༠	ཟླུམ་གཟུགས་སུ་འཁྱིལ་པའི་གོ་ལའི་ངོས། མཆོང་ལྡིང་གི་ཟློས་གར་འཁྲབ་ཐེངས་གཅིག་གིས། སྤྲིན་དཀར་གྱི་སྒོ་གླེགས་ཕྱེས་ཏེ། འཇའ་ཚོན་གྱི་རྐས་འཛེགས་རྒྱུད་ནས། ལས་དབང་གི་ལྷ་ལ་གུས་ཕྱག་ཞིག་ཕུལ་ཏེ། མདུན་ལམ་གྱི་སྟེགས་བུ་ལྷ་ཡུལ་ལ་སྙེགས། གསོན་གྲབས་བཞག་ནས་འཆི་ལམ་གྱི་ཞིང་ཁམས་ལ་བསྐྱོད་ན། ཀ་ཡེ།མཛེས་སྡུག་གི་ལྷ་མོ་སྟེ། ཟླ་བ་སྒྲོན་མ་ལགས། རྒྱ་གར་ལྷོ་ཕྱོགས་རྒྱ་མཚོའི་ཉེ་འགྲམ་དུ་ ༡༩༩༥༡༠༡༦ ཉིན་ལ་བྲིས།
ཟླ་བ་མེད་པའི་མཚན་མོར། སྐར་འོད་མེད་པའི་གནམ་འོག ཡོད་ཚད་སྨག་རུམ་གྱི་གོས་ནག་འཐུག་པོས་སྒྲིབ་པའི་གསེབ། རྨས་སྐྱོན་ཤོར་བའི་སྙིང་ཤི་བོ་ཞིག སླར་ཡང༌།། རེ་གདུང་གི་ཁྲག་དྲོན་གྱིས་གསོས་ཏེ། སྲོག་གསོན་པོ་ཞུགས་པའི་འཕར་ལྡིང་ཞིག་ངའི་བྲང་ཁོག་ན་ལྡིང༌།། འདས་ཟིན་པའི་ཡང་ངོའི་ཟླ་བའི་བརྩེ་དུང་གི་དཀར་འོད་དེ། འཕེལ་གྲིབ་ཀྱི་མང་ངོར་ཡང༌།། ངའི་སེམས་ངོས་ལ་ཤར་བྱུང༌།། མོས་སྒོམ་གྱི་ཟླ་འོད་ཁྲོད། འཁྲུལ་སྣང་གི་ཟློས་གར་དེ། ཡར་ངོའི་དཀར་ཆ་དང་དངོས་སུ་འདྲེས་ཏེ། ངའི་ལུས་ཟུངས་དང༌།། ངའི་སེམས་ཁམས་ལ་འཆར་ན་འདོད། ཀྱེ་ཀྱེ། ལས་སྐལ་གྱི་ལྷ་ཡིས་སྲུང་པའི་ཟླ་བ་ལགས། ཁྱོད་ཁོ་ནའི་དོན་དུ། ༢༥༨ ངའི་དམར་ཆུང་གི་གསོན་སྙིང་སོར་རྩེར་བླངས་ཏེ། ངའི་ལ་རྒྱ་ཡི་བུ་ཆུང་རྒྱབ་ཏུ་སྐྱུར་ཏེ། བརྩེ་དུང་གི་ཟུངས་ཁྲག་རློན་པས། སྙན་ཚིག་གི་རྦ་རླབས་ཤིག་གཡོ་ན། ད་གཟོད། ཁྱོད་ཀྱི་བརྩེ་དུང་གི་དཀར་འོད་བསིལ་པོའི་རུམ་ནང་དུ། ཁྱོད་དང་ངའི་གྲིབ་གཟུགས་གཅིག་དུ་ཐིམ། དམར་ཆུང་གི་སྙིང་གཉིས་གཅིག་ཏུ་འདྲེས། གསོན་པོའི་སྲོག་ཟུང་གཅིག་ཏུ་འཐམས། ད་དུང་་༌། ཡོད་ཚད་ནས་ཡོད་ཚད། གསན་ཨེ་བྱུང༌།། བརྩེ་དུང་ལས་འཕོས་པའི་མཚན་གཞུང་གི་ཟླ་བ་ལགས ‘མར་ངོའི་ཉེ་དགུའི་སྨག་རུམ་ཁྲོད་ཀྱི་ཉམ་ཆུང་གི་གདུང་དབྱངས་འདི’།
བསིལ་ལྗོངས་ཀྱི་ཕ་ཡུལ་དང་བྲལ། བརྩེ་ལྡན་གྱི་ཕ་མ་རྒྱབ་ཏུ་ལུས། གངས་རིའི་ཕ་ནོར་དག་མཛོད་དུ་ཐིམས། རང་དབང་གི་ལ་རྒྱ་དགྲ་ལག་ཏུ་ཤོར། ཕུག་བསམ་གྱི་མདུན་ལམ་ཀྱག་ཀྱོག་ཏུ་གྱུར། འོན་ཀྱང༌།། འགྲོ་ཤེས་ན་རྐང་ལམ་དང༌།། འཕུར་ཤེས་ན་གཤོག་ལམ། འཛུལ་ཤེས་ན་སྦར་མོའི་ལམ། གང་ལྟར་ཡང༌།། ཀ་ཡེ གངས་ཅན་པ་རྣམས། ཁྱོད་ཚོའི་དགོངས་པ་དང༌།། ལ་རྒྱལ་ཕུག་བསམ། དང་དུང།་༌། ཅི་འདྲ་ཡོད ཝ་ཡེ    ཤར་ཕྱོགས་ཀྱི་གདོན་འདྲེ། ཁྱོད་ཚོས་ད་དུང༌། ་་་ཅི་བྱེད་རྩིས་ཡོད
འཕྲིན་ཡིག་གསེར་གྱི་ལྕགས་ཀྱུ།་་་་་་་་་་་་་་་་་་་་་་་་་་་་་་་༡༩༥ ཡིད་འཆེས་མེད།་་་་་་་་་་་་་་་་་་་་་་་་་་་་་་་་་་་་་་་་་་༢༠༧ གྲུ་ག་ཞིག་ནས་མཐོང་བའི་འཇིག་རྟེན།་་་་་་་་་་་་་་་་་་་་་་་་་༢༠༩ ཞང་པོ་ལ་བསྐུར་བའི་འཕྲིན་ཡིག།་་་་་་་་་་་་་་་་་་་་་་་་་་་་་༢༡༦ རམ་འདེགས།་་་་་་་་་་་་་་་་་་་་་་་་་་་་་་་་་་་་་་་་་་་་༢༡༩ ཕལ་གཏམ་སྨྱོན་པའི་བླ་བརྡོལ།་་་་་་་་་་་་་་་་་་་་་་་་་་་་་་་༢༢༡ བརྩེ་བའི་རེ་སྒུག།་་་་་་་་་་་་་་་་་་་་་་་་་་་་་་་་་་་་་་་་་་༢༢༦ ཁྲུས་ལ་རོལ་བའི་ན་ཆུང༌།་་་་་་་་་་་་་་་་་་་་་་་་་་་་་་་་་་་༢༣༠ གངས་ཆུའི་རང་སྒྲ།་་་་་་་་་་་་་་་་་་་་་་་་་་་་་་་་་་་་་་་་༢༣༣ ཁ་ལ་ཕུལ་བའི་སྐྱོ་གླུ།་་་་་་་་་་་་་་་་་་་་་་་་་་་་་་་་་་་་་་་་༢༣༥ འཇོལ་མོ།་་་་་་་་་་་་་་་་་་་་་་་་་་་་་་་་་་་་་་་་་་་་་་་་་༢༣༧ དྲན་པའི་གསང་འཕྲིན།་་་་་་་་་་་་་་་་་་་་་་་་་་་་་་་་་་་་་་༢༣༩ མཚན་ལྗོངས།་་་་་་་་་་་་་་་་་་་་་་་་་་་་་་་་་་་་་་་་་་་་༢༤༡ ཨ་གསར།་་་་་་་་་་་་་་་་་་་་་་་་་་་་་་་་་་་་་་་་་་་་་་་༢༤༣ ལང་ཚོའི་འཕོ་འགྱུར།་་་་་་་་་་་་་་་་་་་་་་་་་་་་་་་་་་་་་་་༢༤༥ མང་ཆར།་་་་་་་་་་་་་་་་་་་་་་་་་་་་་་་་་་་་་་་་་་་་་་་་༢༤༩ བརྗེད་མི་རུང་བའི་དཔང་པོ།་་་་་་་་་་་་་་་་་་་་་་་་་་་་་་་་་༢༥༥ རྨས་སྐྱོན་ཤོར་བའི་བརྩེ་དུང༌།་་་་་་་་་་་་་་་་་་་་་་་་་་་་་་་་༢༥༧ ཕུག་བསམ་དང་ལ་རྒྱ།་་་་་་་་་་་་་་་་་་་་་་་་་་་་་་་་་་་་་་༢༥༩ ཞི་བདེ།་་་་་་་་་་་་་་་་་་་་་་་་་་་་་་་་་་་་་་་་་་་་་་་་་་༢༦༠ བྱིའུ།་་་་་་་་་་་་་་་་་་་་་་་་་་་་་་་་་་་་་་་་་་་་་་་་་་་་༢༦༡ རེད་དམ།་་་་་་་་་་་་་་་་་་་་་་་་་་་་་་་་་་་་་་་་་་་་་་་་་༢༦༣ སྙིང་ཁོངས་ནས་ཕྱུར་བའི་ཁྲག་རླབས།་་་་་་་་་་་་་་་་་་་་་་་་་༢༦༤
ཚངས་གསར་བློ་གྲོས་རིན་ཆེན་རྣམ་ཐར་
ནམ་ཡང་མི་གཏོང་ཐུགས་བསྐྱེད་གོ་ཆ་པད་དཀར་ལྟར་འཕགས་མཐུ་སྟོབས་རྡོ་རྗེ་ལྟ་བུར་ཆེར་འབར་བ།  །
སྙིང་པོའི་དོན་བརྒྱུད་འབའ་རོམ་གསེར་གྱི་རི་དབང་ཚར་དུ་དངར་རྣམས་སྒོ་གསུམ་གུས་པས་ཕྱག་གི་གནས།  །
རྣམ་ཐར་སྙིང་བསྡུས་ཀྱིས་བཤད་པ་དང་།    གསུང་འབུམ་དཀར་ཆག་ཞིབ་གསལ་དུ་བཀོད་པའོ། །
ཐོག་མར་དགེ་བ་མཆོག་གི་སྤྲུལ་སྐུའི་མཚན་དཔེའི་པདྨོ་གདུལ་བྱའི་དཔལ་དུ་བཞད་ནས། འཇིགས་བྲལ་ཆོས་ཀྱི་རྒྱལ་ཐབས་ལ་མངའ་གསོལ་ཏེ། ཡོངས་འཛིན་དགེ་བའི་བཤེས་གཉེན་རྣམས་ལས། མདོ་སྔགས་ཆོས་ཚུལ་རིག་གནས་དང་བཅས་པར་གསན་བསམ་ཇི་ལྟར་གནང་བ་དང་འབྲེལ། བཤད་སྒྲུབ་ལས་གསུམ་གྱི་སྒོ་ནས་རང་གཞན་དོན་གཉིས་ཀྱི་མཛད་པ་ཡུལ་དུས་ཐུན་མོང་དང་འབྲེལ་ཚུལ་གྱི་སྐབས།
མོས་པར་འཚམས་པའི་སྤྲུལ་པ་ཅིར་ཡང་སྟོན། །དགེ་བའི་བཤེས་གཉེན་བཀའ་དྲིན་ཅན་རྣམས་ལ། །རྩེ་གཅིག་གདུང་བའི་ཡིད་ཀྱིས་གསོལ་བ་འདེབས། །
གདུལ་བྱའི་སྐལ་བཟང་འཛིན་མ་ལས་འཁྲུངས་པའི།     །
ཉེར་བསྟན་ནང་གི་སྤངས་རྟོགས་ཆུ་སྐྱེས་རྒོད།  །
ཅེས་བར་སྐབས་ངལ་གསོའི་ཚིགས་སུ་བཅད་པའོ། །
བར་སྐབས་དགོན་རྙིང་གནས་སྤོ་བ་སོགས་བསྟན་དགོན་གྱིི་མཛད་བྲེལ་གྱིས་སྒྲུབ་གྲྭ་གསར་འཛུག་མ་གྲུབ་གོང་།  བླ་མ་རིན་པོ་ཆེ་བཀའ་བརྒྱུད་བཀྲ་ཤིས་གཟུགས་སྐུ་ཞི་དབྱིིངས་སུ་ཐིམ།  དེ་འཕྲལ་བླ་མ་རིན་པོ་ཆེ་ཐུགས་སྐྱོ་གདུང་ཚད་མེད་ཀྱིས་ཐུགས་སྟོབས་ཆེར་བསྐྱེད་དེ། སྒྲུབ་སྡེ་གསར་སྒྲིག་གི་སྟ་གོན་ལེགས་གྲུབ་མཛད་ནས། སྒྲུབ་དཔོན་བླ་མ་མཚན་ཉིད་ལྡན་པ་ཞིག་གདན་ཞུའི་ཆེད་སྐྱོ་བྲག་ཏུ་བྱོན་ནས། བླ་མ་ཞི་བར་གཤེགས་པའི་སློབ་ཆེན་སུ་བཟང་བླ་མ་གྲྭ་ཚང་རྣམས་ལ་བཀའ་འདྲི་ཞུས་པས།  བླ་མ་རིན་པོ་ཆེའི་དངོས་སློབ་བཟང་བ་མང་དུ་མཆིས་ཀྱང་། ཀུན་གྱི་ནང་ནས་མཆོག་ཏུ་གྱུར་པ་འབོས་ཚ་ཨ་བྷོ་སྐྱོ་བྲག་དགོན་པའི་སྒྲུབ་དཔོན་དུ་མངའ་གསོལ་བྱས་འདུག།  ཁོང་གིས་རང་གི་བླ་མ་རིན་པོ་ཆེ་ཞི་བར་གཤེགས་པའི་མདུན་ནས།  སྒྲུབ་གྲྭ་འཛུག་རྒྱུ་ཁས་ལེན་བྱས་པ་དང་། ཐབས་གྲོལ་གདམས་ཁྲིད་ཆ་ཚང་ཞུ་རྒྱུ་མ་བྱུང་བས་སྒྲུབ་དཔོན་དུ་འབོས་ཚ་ཨ་བྷོ་གནོངས་ཞུས་པས།  དེ་རང་དགོན་གྱི་སྒྲུབ་དཔོན་དུ་བསྐོས་ཚར་བས་གནང་རྒྱུ་མེད།  དེ་མིན་རྩེ་མཐིལ་གཉིས་ནས་སུ་བཟང་འདེམས་དང་གནང་། ཕར་ཆེར་དབུ་རྩེའི་ལྷ་གཉེར་གཅིག་ཡོད་པ་རང་དགོན་དུ་མཁོ་གལ་ཆེ་ཡང་། ཁོང་འབྱོན་ན་གནང་གསུངས་ནས་བཀའ་གནང་ཐོབ། དེ་འཕྲལ་དབུ་རྩེར་ཆིབས་བསྒྱུར་གནང་བས་སྐྱོ་ཁོ་འགག་གོང་དུ་སླེབས་སྐབས། སྐྱོ་གཞུང་རུ་བའི་ཆུ་ལེན་བུད་མེད་བཅུ་གསུམ་གྱིས།  འཁྱག་དར་སླེ་བོ་བཅུ་གསུམ་ཁུར་ནས།  ཆུ་མཆོད་བྱེད་པའི་རྟེན་འབྲེལ་ལེགས་འགྲིག་བྱུང་བས་ཐུགས་ཤིན་ཏུ་དགྱེས་ཏེ།  བླ་མ་མཚན་ཉིད་དང་ལྡན་པ་ཞིག་བཞུགས་པ་ཐག་ཆོད་ཡིན་དགོངས་ནས་ཆུ་སྣོད་རེར་དར་དཀར་རེ་གནང་ཞིང་མགྱོགས་མྱུར་གྱིས་ཕེབས།  དབུ་རྩེར་བསླེབས་རྗེས་ལྷ་གཉེར་ལ་ལོ་རྒྱུས་རྣམས་ཞིབ་བཀྲལ་དང་འབྲེལ་སྐྱོ་བྲག་བླ་དགོན་ཟུང་ནས།  ཁྱེད་རང་ངེད་ཀྱི་སྒྲུབ་དཔོན་དུ་གནང་བ་ཡིན་པས་འབྱོན་རོག་དགོས་ཞུས་པས།       ལྷ་གཉེར་ནས། ང་སོང་ཡང་ཁྱེད་ཀྱི་བཞེད་དོན་ལེགས་འགྲུབ་ཡོང་དཀའ་མོ་རེད།       དེ་བས་རང་གིས་བསམ་ན་བླ་མ་རིན་པོ་ཆེའི་དངོས་སློབ་རྣམས་ཀྱི་ནང་ནས་དགོན་པས་འབོས་ཚ་ཨ་བྷོ་བདམས་པ་རེད། འོན་ཀྱང་བུ་སློབ་རྣམས་གཅིག་རྒྱུས་གཅིག་ལ་ཡོད་པས།  སེངྒེ་གནམ་རྫོང་སྒྲུབ་ཕུག་ལ་རྒྱུན་དུ་བཞུགས་པའི་རྣལ་འབྱོར་པ། སྡེ་གསར་དབང་དགའ་ཞེས་པ་ཞིག་ཡོད། ཁོང་ཨེ་འབྱོན་མི་ཤེས།   འབྱོན་རོགས་མཛད་ན་དེ་བས་བཟང་བ་སྐྱོ་བྲག་དགོན་ལ་མེད་ཅེས་ཟེར་བས།  ཁྱེད་ཀྱིས་འདིར་གདན་འདྲེན་ཡོངས་རོག་གསུངས་པས།    དེ་ནས་ལྷ་གཉེར་གྱིས་དབང་དགའ་རིན་པོ་ཆེ་གདན་དྲངས་ཡོང་།  བླ་མ་རིན་པོ་ཆེས་རྗེ་བཙུན་དབང་པོའི་མཚན་ཅན་ཞལ་མཇལ་མ་ཐག། བཟོད་མེད་ཀྱི་མོས་གུས་འབར་ཞིང་། ཐུགས་དགྱེས་སྤྲོ་ཚད་མེད་ངང་། མཇལ་དར་དང་ཡོང་དོན་རྣམས་ཞུས་ནས།  ནན་ཏན་ཆེན་པོས་ང་ཡི་བླ་མ་ཁྱེད་ལས་གཞན་མེད། འབྱོན་རོགས་དགོས་ཞུས་པས།  ཁོང་གིས། ང་ལ་སྒྲུབ་དཔོན་བྱེད་པའི་ཉམས་རྟོགས་ཡོན་ཏན་གང་ཡང་མེད་པས་སྒྲུབ་དཔོན་ཡོང་བ་མ་རེད་གསུངས།  བླ་མ་རིན་པོ་ཆེས་འོ་ན་ཁྱེད་ཀྱི་གདམས་ངག་ཞུས་པ་རྣམས་བླ་མ་ལ་རྟོགས་འབུལ་དང་།  བླ་མས་ལེགས་སོའི་བཀའ་ཐོབ་བམ་ཞུས་པས།    རང་གི་ཉམས་ལེན་རྣམས་བླ་མར་རྟོགས་འབུལ་ཞུས་ཤིང་། ལེགས་སོའི་བཀའ་ཡོད་གསུངས།  ཡང་ཆོས་ཐབས་གྲོལ་ཀྱི་གདམས་པ་གཞན་ལ་སྤེལ་དགོས་པའི་བཀའ་ཨེ་ཡོད་ཞུས་པས།  དེའང་ཁྱོད་ཀྱིས་གཞན་ལ་བཤད་ས་རྙེད་ན་ཤོད་གསུངས་བྱུང་གསུངས་པས། འོ་དེ་ལྟར་ཡིན། ངས་བླ་མའི་བཀའ་བཞིན་སྒྲུབ་གྲྭ་བཙུགས་པ་ཡིན། ཁྱེད་ཀྱིས་ཀྱང་བླ་མའི་བཀའ་ལྟར་གཞན་ལ་བཤད་ས་ང་རྙེད་པ་རེད།   གང་ལྟར་ང་ཡི་བླ་མ་ཁྱེད་མ་གཏོགས་མེད་པས། ཁྱེད་ཀྱིས་ཉམས་རྟོགས་ཡོད་མེད་དང་།     ཤེས་མི་ཤེས་གསུངས་མི་དགོས། ངེས་པར་ཕེབས་དགོས།  དུས་ཚོད་ནམ་འབྱོན་ཐག་གཅོད་གནང་རོགས། ངས་ཞབས་ཞུ་མཁན་དང་། ཆིབས་རྟ་གཏོང་ཡོང་ཞུས་པས། བླ་མས་ཁྱེད་ཀྱི་བཀའ་མི་ཆོག་པས།  ད་འགྲོ་རྒྱུ་བྱེད།     ཟླ་གཅིག་གི་རྗེས་ནས་མི་ཐོང་ཤོག་གསུངས།  ལས་སྨོན་རྟེན་འབྲེལ་བཟང་པོའི་མཐུས་གྲུབ་དབང་ཀརྨ་མ་ཏིའམ་མཚན་གཞན་མཆོག་གཟིགས་རྣལ་འབྱོར་དབང་པོའི་མཚན་ཅན། རིགས་བདག་འཁོར་ལོའི་མགོན་པོར་ཐོབ་པའི་རྩ་བའི་རྟེན་འབྲེལ་ལེགས་པར་འགྲིག་པ་ཡིན་ནོ། །
གསུང་རྟེན་རྒྱལ་བའི་བཀའ་འགྱུར་ཆེན་མོ་ཆ་གྲངས།   བསྟན་འགྱུར།    རྙིང་བརྒྱུད། ཀློང་ཆེན། འཇིགས་གླིང། མཁྱེན་བརྩེ། མི་ཕམ། སི་ཏུ་ཆོས་འབྱུང་རྣམས་ཀྱི་བཀའ་འབུམ། མཛོད་ཆེན་རྣམ་ལྔ།   ཏི་ཤྲཱི་རས་པའི་བཀའ་འབུམ། འབའ་རོམ་ཆོས་སྐོར་ཡོངས་རྫོགས།  གཞན་ཡང་བཀའ་གསར་རྙིང་།  རྩིས་དཀར་ནག གསོ་བ་རིགས་པའི་གཞུང་སོགས་གསུང་རྟེན་སྤོད་བརྒྱད་བརྒྱ་ལྷག་བཞུགས། ཐུགས་རྟེན་གསེར་ཟངས་ལས་གྲུབ་པའི་མཆོད་སྡོང་མི་ཚད་ལྷག་ཙམ་དང་། འགྲོ་མགོན་ཕག་གྲུའི་ཐུགས་དམ་གྱི་རྟེན་དུ་གྲགས་པ་བཀའ་གདམས་མཆོད་རྟེན་རྐང་གང་བཅས་བཞུགས་པ་སོགས་བསྟན་པ་ཡང་དར་སླར་གསོའི་སྐབས་འདིར་སྔར་ལས་བསྟན་པ་ཡར་ལྡན་གོང་འཕེལ་དུ་གྱུར་པའོ།   །
གདུལ་བྱར་རྗེས་སུ་ཆགས་པའི་སྒྱུ་ཐབས་ཀྱིས། །
འབྲེལ་ཚད་དོན་ལྡན་རླབས་ཆེན་སྤྱོད་པ་ཡིས། །
གཉིས་པ་ཟབ་གཏེར་ལས་འཕྲོ་སད་ནས་དགོངས་བརྒྱུད་གཏད་རྒྱ་གྲོལ་བའི་ཚུལ་ནི།
རྒྱལ་ཀུན་མཁྱེན་བརྩེ་ནུས་པའི་ཡེ་ཤེས་ནི།  །
ཞེས་པའང་ཤུགས་འབྱུང་དུ་ཐལ་ལོ། །
རང་དགོན་དུ་འདུས་སྡེ་ཡོངས་དང་། གདུང་སྲས་མགོན་མཐར། བྱམས་སྤྲུལ་རིན་པོ་ཆེ་ཀརྨ་ཡེ་ཤེས་སྙིང་པོ། སྒྲུབ་བླ་སྔོན་རྗེས་རྣམས་ལ་འབའ་རོམ་སྙན་བརྒྱུད་ཟབ་མོ་དང་། བཀའ་གཏེར་གསར་རྙིང་། དུས་མཆོད། གཞན་རྗེས་སུ་འཛིན་པའི་ཆོ་ག་ཕྲིན་ལས། སྨན་རྩིས་རིག་གནས་སྣ་ཚོགས། རྗེ་ཉིད་ཀྱི་དགོངས་གཏེར་སོགས་ཟབ་ཆོས་གདམས་པའི་སྐྱེས་བཟང་ལ་ཅི་དགར་རོལ་བའི་སྐལ་ལྡན་དུ་གྱུར་པ་ནི་གྲངས་ལས་འདས། ལས་སྐལ་ལྡན་པའི་སློབ་མ་ཅི་རིགས་ལ། ངེས་དོན་དབུ་མ་ཆེན་པོའི་ལྟ་ཁྲིད་ཀྱི་རྒྱུན་བསྐྱངས། གཞན་ཡང་བསྟན་པ་ཡང་དར་གྱི་སྐབས་འདིར་སྟོང་ནག་བླ་ཆེན་དགོན་དང་། མགོན་པོ་དགོན་སོགས་སུ་ཟླ་སྤྲུལ་གཉིས་པ་ངེས་དོན་བསྟན་པའི་རྒྱལ་མཚན་ནས་ཐུན་མིན་དུ་ཐོབ་པའི་སྒྲུབ་བརྒྱུད་ཀརྨ་ཀཾ་ཚང་གི་སྨིན་གྲོལ་ཟབ་མོའི་རྒྱུན་མང་པོ་འཆད་སྤེལ་མཛད།
རྗེས་མཇུག་བུ་སློབ་དད་སྤྲོ་འཕེལ་བའི་གསོས་སུ། ཁྱམས་ཀྱི་ཕྱི་ནང་ཀུན་ཏུ། རིང་བསྲེལ་ཁ་དོག་ལྔ་ལྡན་གྱི་ཆར་བབས་པ།  ཕྱིས་ལོ་གྲངས་མང་པོའི་རྗེས་སུ་ཡང་དད་ལྡན་སེར་སྐྱ་མང་པོས་རྙེད་རྒྱུ་ཡོད་པ་བྱུང་ཞིང་།  རྟེན་བྱོན་གཙོ་བོ་ཐུགས་ལྗགས་གཉིས་མ་ཉམས་པར་བྱོན་པ་ལས། ཐུགས་ནི་བསམ་གྲུབ་མཐོང་སྨོན་གླིང་གི་མཆོད་སྡོང་ཆེན་མོའི་ནང་དུ་བཞུགས་སུ་གསོལ་བ་དང་། ལྗགས་ནི་བཀྲ་ཤིས་ལྷ་རྩེའི་གཙུག་ལག་ཁང་གི་སྨན་འདམ་ལས་བཟོས་པའི་འདྲ་ཞལ་ཆེན་མོའི་ནང་བཞུགས་སུ་གསོལ་བ། བྱིན་རླབས་གཟི་བྱིན་གྱི་རྣམ་འཕྲུལ་ཅིར་ཡང་སྟོན་བཞིན་བཞུགས་པ་དང་། གཞན་ཡང་བསྟན་པ་ཡང་དར་གྱི་སྐབས་འདིར། ཉིད་ཀྱི་དགོངས་འདུན་སྐུ་འཚོ་བཞུགས་སྐབས་མ་གྲུབ་པའི་འཕྲོ་ཅན་རྣམས། ཐུགས་ཀྱི་བཞེད་དོན་ལས་ཡར་ལྷག་ལེགས་འགྲུབ་དང་། གྲུབ་ཟིན་རྣམས་འཛིན་སྐྱོང་། དུས་བསྟུན་སྒྲུབ་མཆོད་སོགས་སྔར་སྲོལ་ལྟར་རྒྱུན་ཆད་མེད་དུ་སྐྱོང་བའི་ཐུགས་འགན་ལྷུར་བཞེས་སོགས་བསྟན་དགོན་འདི་ལ་ཕྱག་རྗེས་མངོན་གསལ་མངའ་བའི་གདུང་སྲས་མགོན་ཐར་སྐུ་འཚོ་བཞེས་ངང་། ལུགས་གཉིས་དབུ་འཕངས་མཐོ་བཞིན་པ་དང་། བྱམས་སྤྲུལ་ཀརྨ་ཡེ་ཤེས་སྙིང་པོ་ནས་དགོན་རྩེ་མཐིལ་གཉིས་ཀྱི་སྒྲུབ་བླ་གསར་བཞུགས་ཇོ་སེར་རྣམས་ལ་སྨིན་གྲོལ་གྱི་རྒྱུན་སྐྱོང་བཞིན་པའི་ངང་། ཞབས་པད་རྡོ་རྗེའི་ཁམས་སུ་བརྟན་པས་མཚོན་རྗེ་ཉིད་ཀྱི་གདན་སའི་འདུས་སྡེ་དང་། ཡུལ་སྡེ་ཐུན་མོང་ནས་སོ་སོའི་ནུས་ཤུགས་དང་བསྟུན་པའི་བསྟན་དགོན་གྱི་ཞབས་འདེགས་སུ་གྱུར་པའི་ཐུགས་འགན་གཙང་བཞེས་ཀྱི་འབད་རྩོན་ནར་མར་མཛད་བཞིན། རྒྱུ་དངོས་ས་གཞིས་རྟེན་བཞག་སྦྱོར་འཇག་སོགས་བསྟན་སྲིད་ཀྱི་ལ་རྒྱར་ཕྱར་བ་གྲུ་འདེགས་མཛད་པ་དང་། ཁྱད་པར་སྒྲུབ་བླ་སྔ་རྗེས་རྣམས་ཀྱིས་རྒྱལ་ཁབ་ཕྱི་ནང་ནས་ཆོས་སྤེལ་འབུལ་སྡུད་ཀྱིས་ཡིག་ཆ་དཔེ་བསྐྲུན། གཞུང་ལམ་གསར་རྒྱག།  ལྷ་ཁང་གསར་བཞེངས་སོགས་བསྟན་དགོན་ལ་ཞབས་འདེག་མཛད་དང་མཛད་མོས་དང་། སློབ་གཉེར་བློ་གསལ་གཞོན་ནུ་རྣམས་ཀྱིས། མདོ་དབུས་ཆོས་གྲྭ་ཁག་ནས་གུས་རྟག་སྦྱོར་བའི་རྩོན་པའི་རྒྱུན་ནར་མར་བསྐྱངས་ཏེ། འགལ་རྐྱེན་དཀའ་ཚེགས་སྐུ་ངལ་ཆད་དུ་བསད་ནས། རྒྱལ་བསྟན་རིན་པོ་ཆེ་ཐུགས་ཀྱི་གཅེས་ནོར་དུ། འཆད་རྩོད་རྩོམ་གསུམ་གྱི་བདག་པོ་རྡོ་རྗེ་འཆང་འཇམ་དབྱངས་བློ་གྲོས་རིན་ཆེན་གྱི་འགྲོ་འདུལ་ཕྲིན་ལས་རྒྱུན་ནར་མར་སྐྱོང་བའི་མཛད་བཟང་ལྷུར་བཞེས་གནང་བཞིན་པ་དང་། གཞན་ཡང་རྗེ་ཉིད་ཀྱིས་སྨིན་གྲོལ་གདམས་ཟབ་བདུད་རྩིའི་སྐྱེས་བཟང་གནོག་ཆོས་སུ་བསྩལ་ཞིང་། བརྒྱུད་པ་འཛིན་པའི་སྐལ་ལྡན་གྱི་སློབ་ཆེན་མང་དུ་བཞུགས་པ་ལས། འདིར་མཚན་ཐོ་རག་རིམ་ཙམ་བཀོད་ན། སྐྱོ་བྲག་དུང་སྤྲུལ་རིན་པོ་ཆེ་ཀརྨ་བློ་གྲོས་སྙིང་པོ། གསལ་བྱེད་ཀརྨ་སྒྲུབ་བརྒྱུད་བསྟན་པའི་རྒྱལ་མཚན། སྐྱབས་ཆེ་བསོད་ཆོས་སྤྲུལ་སྐུ་རྡོ་རྗེ་སྙིང་པོ། བདེ་མོ་སྤྲུལ་སྐུ་སངས་རྒྱས་གྲགས་པ། ངག་འཕྲིན་སྤྲུལ་སྐུ་ཚེ་དབང་བདེ་ཆེན། ཤོར་ཕུ་རིག་འཛིན་སྤྲུལ་སྐུ་ཀརྨ་དགེ་འཕེལ། མགོན་དགོན་བླ་མ་མཁྱེན་རྒྱམ་དང་ཀུན་ཁྱབ། རང་དགོན་བྱམས་སྤྲུལ་ཀརྨ་ཡེ་ཤེས་སྙིང་པོ། མགོན་པོ་བསྟན་གྲགས་སྤྲུལ་སྐུ་ཚེ་དབང་བདུད་འདུལ། ཕུར་དགའི་ཡང་སྲིད་འབྲོང་པ་རྒྱལ་པོ། སྟོང་ནག་ཀརྨ་སྒྲུབ་བརྒྱུད་ཕྲིན་ལས་ཀུན་ཁྱབ། སྟོང་ནག་བསྟན་འཛིན་རྒྱལ་མཚན། སྟོང་ནག་བླ་མ་ནོར་བུ། སྒེའུ་སྣ་སྤྲུལ་སྐུ་བསྟན་འཛིན། ཚངས་གསར་འགྱུར་མེད་རྡོ་རྗེ། ཚངས་གསར་ཨོ་སྨུག  སྒྲུབ་བརྩོན་པདྨ་ཡོན་ཏན། ཅུང་པ་རྡོ་རྗེ་སློབ་དཔོན་བྱམས་པ་ཆོས་འཕེལ། སྔགས་འཆང་ཕུན་ཚོགས་བསྟན་འཛིན། སྒྲུབ་བླ་ཀརྨ་འཇིགས་བཟང་། ཀར་ཐར་སོགས་དང་། དཀར་ནག་རྩིས་དང་གསོ་རིག་སོགས་རིག་གནས་སྐོར་གྱི་བརྒྱུད་འཛིན་མགོན་ཐར། ཀརྨ་དཔལ་འབྱོར། ཅུང་པ་ཕྱག་རྡོར། སྙན་གྲགས། འཚོ་མཛད་བཀྲ་ཤིས་ཆོས་འཕེལ། སེ་བོ་འཇམ་དཔལ། ཚེ་དབང་འགྱུར་མེད་སོགས་མང་དུ་བཞུགས་པའོ།  །
མཛད་ཕྲིན་ཚ་ཟེར་གདུལ་བྱའི་འཛིན་མར་འཕྲོ། །
ལུང་རྟོགས་བསྟན་པའི་པད་ཚལ་སྐྱོང་བའི་གཉེན། །
དབལ་ཤུལ་གསེར་རྟ།
སྤྱི་བཤད་པ།
བོད་ཁམས་གནས་ཆེན་གནས་ཕྲན་གྲངས་མང་ཡངཿ དེ་ཡི་ནང་ནས་རྒྱལ་མོ་རོང་སྟོད་ཀྱིཿགཏེར་གནས་འབྲོང་རི་སྨུག་པོའི་བཀོད་བྱང་ནིཿ ཞི་རྒྱས་དབང་དྲག་ལྡན་པའི་གདན་སྟེང་དུཿཞེས་སོགས་དང༌། གུ་བཀྲའི་ཆོས་འབྱུང༌བོད་ལྗོངས་མི་དམངས་དཔེ་སྐྲུན་ཁང་གིས་དཔར་མ་དེབ་དང་པོའི་ཤོག་ངོས་༢༩༡་པར། སློབ་དཔོན་ཆེན་པོ་འདིས། དང་པོ་རྒྱལ་པོ་ཁྲི་སྲོང་ལྡེའུ་བཙན་ལ་གསུངས། དེ་ནས་ཚ་བ་རོང་དུ་སྤྱུགས་པས། རྒྱལ་རོང་བྲག་ལྷ་མགོན་པོའི་དགོན་པར་གཡུ་སྒྲ་སྙིང་པོ་ལ་གསུངས། དེ་ནས་ཚ་རོང་སྟག་རྩེ་མཁར་དུ་གསང་སྟོན་ཡེ་ཤེས་བླ་མ་ལ་གསུངས། དེ་ནས་སྟོད་ཁུངས་རོང་གི་བྲག་དམར་དགོན་རྫོང་དུ་སྤང་སངས་རྒྱས་མགོན་པོ་ལ་གསུངས། དེ་ནས་དབུས་སུ་གཉག་དང༌། ལི་བཟའ་ཤེས་རབ་སྒྲོན་མེ་ལ་གསུངས་ཏེ། རིམ་པ་ལྔར་གྲགས། ཞེས་གསུངས་པའི་རྒྱལ་རོང་བྲག་ལྷ་མགོན་པོ་ཞེས་པ་གསེར་གྱི་འབྲོང་རིའི་གནས་ཡིན་ཞིང་། དེ་གའི་དགོན་པར་ལོ་ཆེན་བཻ་རོ་ཙ་ནས་སློབ་དཔོན་གཡུ་སྒྲ་སྙིང་པོར་རྫོགས་ཆེན་སེམས་སྡེའི་ཆོས་སྐོར་གསུངས་པར་གཞིགས་ན་ཕྱོགས་འདིར་སྔ་འགྱུར་ནང་བསྟན་རྣམ་དག་དར་སྔ་བར་ར་སྤྲོད་བྱས་ཡོད་ཅིང༌། ཕལ་ཆེར་དགོན་པ་དེ་ཡང་ལོ་ཆེན་བཻ་རོ་དང་གཡུ་སྒྲ་སྙིང་པོ་རྣམ་གཉིས་དང་། གང་རུང་གིས་བཏབ་ཡོད་ཤས་ཆེ་ཡང་མཐའ་གཅིག་ཏུ་འདི་ཡིན་ཞེས་ཁ་ཚོན་གཅོད་དཀའ་བས། གཟུར་གནས་རྣམ་དཔྱོད་ཅན་དག་གིས་ཞིབ་འཇུག་དགོས་པའི་གནས་ཡིན། དེ་བཞིན་ཚ་རོང་སྟག་རྩེ་མཁར་ཞེས་པ་འདི་ཡང་གསེར་སྨད་རྔ་ལ་སྟག་རྩེ་ཡིན་ནམ་སྙམ་ཞིང༌། ཚད་ཐུབ་གཏེར་སྟོན་དག་གིས་གསེར་སྨད་རྔ་ལ་ནས་ཟབ་གཏེར་མང་པོ་བཞེས་པའི་ལོ་རྒྱུས་མང༌། དེ་བཞིན་གསེར་འབྲོང་རིའི་གནས་ལ་རྒྱལ་རོང་བྲག་ལྷ་མགོན་པོ་ཞེས་པ་གནས་པར་བསང་ཡིག་དང༌། ལོ་རྒྱུས་སོགས་སུ་གསལ་བར་གཞིགས་ན། སྔ་དུས་ཞིག་ལ་གསེར་རྟའི་ཡུལ་ཁམས་ཕལ་ཆེར་ཞིག་ཤར་རྒྱལ་མོ་རོང་གི་ཁོངས་གཏོགས་ཡིན་ནམ་སྙམ་པ་ཞིག་ཡོད།
ལྡོང་དབལ་སེ་སྐྱབས་ནས་བརྒྱུད་མདོ་སྨད་མགོ་ལོག་གསེར་རྟའི་དབལ་ཤུལ་དཔོན་ཚང་གི་བྱུང་རབས།
གཞན་ཡང་མགོ་ལོག་རུས་མཛོད་ཤོག་ངོས་༡༠༠བའི་ཐིག་ཕྲེང་༤བར། སྔར་ཤིས་སྟོད་རྡ་ཁོག་ཏུ་དགེ་རྩེའི་བླ་མ་ཞབས་དྲུང་ཞེས་པ་རྗེ་རྒྱལ་བ་ཡོན་ཏན་རྒྱ་མཚོའི་ཞབས་དྲུང་དེས་ནེ་ཁེར་འགེལ་ཟེར་བར་སྒྲུབ་སྡེ་དགོན་ཆུང་བྱས་ནས་བཞུགས་པར་ཕྱིས་སུ་དབལ་ཤུལ་འབུམ་སྐྱབས་ཡག་གིས་ས་ཕུད་དེ་གཏོར་བར། མཚོ་སྔོན་པོའི་གཡས་རུ་ལ་སོང་བར་དགེ་རྩེ་དཔོན་ཚང་ཟེར་ལ། རྗེས་ནས་དེའི་མི་རིགས་ཡང་སོག་པོའི་རྒྱལ་པོ་བསྟན་འཛིན་ཝང་ལ་ཇུས་ཉེས་བྱུང་དུས་སུ་ཕྱིར་རང་ཡུལ་དུ་འཁྱར་བ་ད་ལྟ་ཟླ་ཆུ་ཁའི་དགེ་རྩེ་དཔོན་པོ་ཚང་རྗེ་རིགས་དང༌། ཞེས་གསུངས་པའི་ནེ་ཁེར་འགེལ་ཟེར་བའི་ས་ཆ་དེ་ད་ལྟ་དགེ་རྩེ་ཟླ་ཐར་མ་ཚོ་མ་ལག་༡༤་ནང་ཚན་དགེ་རྩེ་ནག་བུད་ཚང་གི་ས་ཆ་ཡིན་ཞིང༌། ནེ་ཁེར་འགེལ་ཞེས་པ་སོག་པོའི་མིང༌ཡིན་ཞིང༌། དེ་དགེ་རྩེ་ཟླ་ཁོག་ཏུ་ཡོད། དེ་བཞིན་ད་དུང་ཟླ་ཁོག་གི་ཟླ་སྟོད་དུ་ཨ་ལྕ་ཏེས། ཞེས་སོག་པོའི་མིང་ཐོག་པའི་ལུང་པ་ཞིག་དགེ་རྩེ་ནག་བུད་ཚང་གི་ས་ཆར་ཡོད་པ་དང༌། དེ་དག་ལ་ད་ལྟའང་སོག་པོའི་མིང་རང་སོར་ས་མིང་ལ་ཐོགས་པ་གང་མང་ཞིག་ཟླ་སྟོད་ཕྱོགས་སུ་ཡོད་པར་བརྟེན། ས་ཆ་ལ་སོག་པོའི་མིང་ད་དུང་གཏན་འཇགས་ཆགས་འདུག་པ་འདི་དག་གིས་སྐབས་ཤིག་མདོ་སྨད་ས་ཁུལ་སྤྱི་མཚུངས་ལྟར་མགོ་ལོག་ཟླ་གསེར་གྱི་ས་ཁུལ་འདི་དག་ལ་སོག་པོས་དབང་བསྒྱུར་ངེས་ཅན་ཞིག་བྱས་པར་མཚོན་ཡོད། དབལ་ཤུལ་འབུམ་སྐྱབས་ཡག་གིས་སྒྲུབ་སྡེ་དགོན་ཆུང་དེ་གཏོར་རྗེས་དགེ་རྩེ་བླ་མ་ཞབས་དྲུང་སོགས་ཁོང་ཚོས་འཕྲལ་དུ་མཚོ་ཁའི་སོག་རྒྱལ་བསྙེགས་ནས་འགྲོ་ལུགས་ལ་བལྟས་ན་གཏོར་དགོས་དོན་ཡང་དགོན་ཆུང་སྒྲུབ་སྡེ་དེ་སོག་པོར་འབྲེལ་ལམ་གཏིང་ཟབ་ཡོད་པར་བརྟེན། ས་ཁུལ་འདི་དག་གཏན་དུ་སོག་པོའི་ལག་ཏུ་འཆོར་ཉེན་མཐོང་ནས་དབལ་ཤུལ་འབུམ་སྐྱབས་ཡག་གིས་དགེ་རྩེ་ཟླ་གསེར་སོགས་མགོ་ལོག་ཡུལ་ཁམས་སྤྱིའི་རང་ས་རང་སྲུང་ཆེད་སྒྲུབ་སྡེ་དེ་གཏོར་ནས་རྒྱང་ཕུད་བཏང་བ་ཞིག་ཡིན་ནམ་སྙམ་པ་སྔ་ཕྱིའི་ལོ་རྒྱུས་ནས་མཐོང་བཞིན་འདུག་ཀྱང་གང་ཡིན་གཟུར་གནས་རྣམ་དཔྱོད་ཅན་ཚོས་དཔྱད་དགོས། མགོ་ལོག་ཚེ་རྒྱལ་ཕྱུག་ནི་མགོ་ལོག་ཚེ་འབུམ་ཐར་དང༌། དབལ་ཤུལ་འབུམ་སྐྱབས་ཡག་གི་སྲིང་མོ་ཆེ་བ་དབལ་བཟའ་མཚོ་ལུ་མ་གཉིས་ཀྱི་སྲས་ཡིན་ཞིང༌། མགོ་ལོག་ཚེ་འབུམ་ཐར་ནི། མགོ་ལོག་དཔོན་ཆེན་ནག་ཐར་དང༌། རྔ་བཟའ་མ་གཉིས་ཀྱི་བུ་ཡིན། མགོ་ལོག་ནག་ཐར་ལ་བུ་བཞི་ཡོད་ཅིང༌། ཁོང་གིས་སོག་པོར་མགོ་མ་བཏགས་པར་གཡུལ་འཁྲུགས་ལན་མང་བྱས་མཐར་ཁོང་དགུང་གྲངས་༨༥་ཐོག་སླར་ཡང་སོག་པོར་འཁྲུགས་འཛིང་སྐབས་སོག་དམག་གིས་མགོ་ལོག་ནག་ཐར་གྱི་རྟ་བསད་ནས་གསོན་བཟུང་བཙོན་འཇུག་གིས་སོག་པོའི་རྒྱལ་པོ་ཐཱི་ཇི་ཤ་ར་སྨར་ཤོད་ས་ཁང་དུ་བཞུགས་ཡོད་པའི་སར་ཁྱེར་བར། སོག་བློན་ཤ་ར་མེ་རྒན་གྱིས་ཁང་རྩ་ནས་ཡར་རྒྱལ་པོ་ལ་བོས་ཏེ། མགོ་ལོག་ནག་ཐར་ནི་སྟག་ཁ་སྤུ་ཞོལ་ལེ་ཁྲིད་ཡོད། བློན་པོ་དམག་དཔོན་རྣམས་ང་མིན་ཚད་འདིས་བསད་ཚར། ཞེས་བོས་པས། རྒྱལ་པོ་སྐྲག་ནས་མདུན་དུ་ཁྱེར་བཅུག་མ་ཕོད་དེ། སྐས་ཁ་ནས་སྟ་རེ་ཅན་འགས་མགོ་ལ་བརྒྱབ་ནས་བསད་དོ། །ཞེས་རུས་མཛོད་མེ་ཏོག་སྐྱེད་ཚལ་གྱི་ཤོག་ངོས་༦༡་པར་གསལ་བ་འདི་དག་གིས་མདོ་སྨད་སྤྱི་དང༌། ལྷག་ཏུ་མགོ་ལོག་ཡུལ་ཁམས་ཀྱིས་སོག་པོའི་བཙན་འཛུལ་ལ་ངོ་རྒོལ་ཡ་ལན་ཇི་ལྟར་བསློགས་མིན་དང༌། མི་རབས་མང་པོའི་རིང་དཀའ་ངལ་གཉའ་གནོན་གྱི་ནམ་ཟླ་ཇི་ལྟར་བསྐྱལ་མིན་སོགས་གསལ་བོ་ཆགས་ཡོང་བའང་ཤེས་དགོས་པས་འཕྲོས་དོན་ཙམ་ཡིན་ནོ། །
དབལ་ཤུལ་གསེར་རྟའི་ཡུལ་ཁམས་ཀྱི་ས་བབ་ཆགས་ཚུལ་དང༌། སྔོན་དང་ད་ལྟའི་གནས་སྟངས་སྤྱི་བཤད།
སྤྱི་ལོ་༡༩༥༩་ཡར་སྔོན་གྱི་གསེར་རྟའི་སྣོད་བཅུད་ཀྱི་གནས་སྟངས་ནི་རྡོ་ཁོག་དང༌། གསེར་ཁོག གཡུ་ཁོག གཙང་ཁོག སྒེག་ཁོག ལི་ཁོག སྙི་ཁོག ཟླ་ཁོག་སོགས་སུ་ཁྱབ་ཡོད་ཅིང༌། སྤྱི་ལོ་༡༩༥༩་ལོར་རྒྱ་དམར་གྱིས་བོད་ཡུལ་བཙན་བཟུང་བྱས་རྗེས། དེ་སྔོན་དང་མི་འདྲ་བར་དབལ་ཤུལ་གསེར་རྟའི་ས་ཁུལ་བཅད་བགོས་འདྲ་མིན་བྱས་ཡོད་པ་རེད། དཔེར་ན། གསེར་རྟའི་ལྷོ་ནུབ་ཕྱོགས་ཀྱི་སྟོང་ཟ་ར་སྐོར་ཁག་གསུམ་དཀར་མཛེས་རྫོང་གི་ངོར་སྦྱར། ལྷོ་རྒྱུད་ཀྱི་རྩང་སྟོད་སྨད་གཉིས་དང༌། སྒེག་ཁོག ལི་ཁོག་སོགས་བྲག་མགོ་རྫོང་གི་ངོར་སྦྱར། ཤར་ལྷོའི་ཕྱོགས་ཀྱི་གཡུ་ཁོག་ནི་དཀར་མཛེས་ཁུལ་རྟའུ་རྫོང་ཁོངས་སུ་བཅུག ཤར་མཐའི་ན་མདའ་ཚང་དང༌། རྡོ་སྨད་ཀྱི་ཤུགས་ཆུང་དགོན། གཡུ་ཐོག་དགོན་སོགས་དགོན་པ་དང༌། ལྷ་སྡེ་གང་མང་བཅས་རྔ་བ་ཁུལ་འཛམ་ཐང་རྫོང་ངམ། སྐ་མདའ་རྫོང་གི་ངོར་བཅད། བྱང་ཤར་ཕྱོགས་ཀྱི་རྡོ་གྲུབ་དགོན་དང༌། དེའི་ལྷ་སྡེ་བོ་ཆུང་བླ་རྒྱ། བོ་ཆུང་རུ་སར་མ། བོ་ཆུང་ཆུ་དཀར་མ་སོགས་ད་ལྟའི་མཚོ་སྔོན་ཞིང་ཆེན་མགོ་ལོག་པདྨ་རྫོང་གི་ངོར་སྦྱར་བ་ལྟ་བུ་ཡིན། དེའི་ལྷག་མ་རྣམས་ཀྱི་སྟེང་རྒྱལ་རོང་ཁྲོ་སྐྱབས་ཁོངས་ཀྱི་གསེར་ལྷ་རྩེ་དགོན་དང༌། དེའི་ཡུལ་སྡེ་ཁག་གཅིག་གསར་སྣོན་གྱིས་ཆུས་བཞི་དང༌། ཞང་ཁག་བཅུ་བདུན་ཟེར་བས་གྲུབ་པའི་གསེར་རྟ་རྫོང་ཞེས་པ་བཙུགས་ཀྱང༌། དེང་སྐབས་སླར་ཡང་གསེར་རྟ་རྫོང་ཟེར་བ་དེ་ཀྲིན་གཉིས་དང༌། ཞང་ཁག་༡༥་ལས་གྲུབ་པར་བཟོས་ཡོད།